Peticija Košarkaškom Savezu Srbije da Nikola Jokić više ne zaigra za reprezentaciju. - Peticije.online\nPeticija Košarkaškom Savezu Srbije da Nikola Jokić više ne zaigra za reprezentaciju.\nOdluka srpskog košarkaša Nikole Jokića da ovog leta ne nastupa za reprezentaciju podigla je mnogo prašine u javnosti, a verovatno će još i više posle neuspeha "orlova" na kvalifikacionom turniru za Olimpijske igre jer smo bez najboljeg centra sveta bili bezidejni. Nemoguće je ne povući paralele sa Lukom Dončićem koji je posle naporne sezone u NBA odveo Slovence u Tokio, dok su mnogi primetili i da je srpska košarkašica Jelena Bruks igrala za reprezentaciju samo tri meseca nakon porođaja, pa je čak i bebu vodila sa sobom. Igranje za svoju zemlju treba da bude čast svakom sportisti, ali nažalost Nikola Jokić nema taj osećaj. Razlog Jokića da ne zaigra za reprezentaciju ovog leta je kako kaže "umor"... Kako Luka Dončić nije umoran posle naporne sezone u NBA, kako Kristijano Ronaldo nikad nije umoran kada je u pitanju reprezentacija? Skoro cela Srbija je ustajala u 3 ujutru da gleda i podrži Jokića da osvoji nešto sa Denverom, i na kraju je osvojio MVP NBA lige, i na to je cela Srbija ponosna. A odluka da ne igra za reprezentaciju Srbije je verovatno njegova zahvalnost za svu podršku srpskog naroda, te zato smatramo da ne treba više ikada da obuče dres Srbije.\nMilorad Đorđević Kontaktirajte autora peticije\nPotpisujući ovlašćujem Milorad Đorđević da preda informacije koje pružam na ovom obrascu onima koji imaju ovlašćenja po ovom pitanju.\nPromovišite peticiju "Peticija Košarkaškom Savezu Srbije da Nikola Jokić više ne zaigra za reprezentaciju." na ovoj listi\nSve vreme 1026 881\n24 sati 300 260\nSve vreme 19041 16515\n24 sati 143 124\nSve vreme 263 225\n24 sati 99 82\n24 sati 50 37\nSve vreme 957 798\nPostovani, Parkić pored Gročice, kod kafića "Kokočada" nije bezbedan za decu. Dosta dece se povređuje prilikom pada sa tobogana pošto je ispod tobogana beton. Bilo je puno slučajeva ozbiljnih preloma(ruku,nogu,vilice)kod dece .Neophodno je da se ispod svih sprava stavi gumirana podloga da bi bilo bezbedno za igru. Ogromna je prašina u parku, jer se travnjak ne održava, tako da nepovoljno utiče na zdravlje prvenstveno dece , a i ostalih građana . Čak i slaba kiša napravi blato koje onemogućuje


Ekipa učenika iz Salaša predstavlja Srbiju na Međunarodnoj vatrogasnoj olimpijadi u Austriji! | Radio Magnum 103 MHz\nHome / Zaječar info / Ekipa učenika iz Salaša predstavlja Srbiju na Međunarodnoj vatrogasnoj olimpijadi u Austriji!\nEkipa učenika iz Salaša predstavlja Srbiju na Međunarodnoj vatrogasnoj olimpijadi u Austriji!\nMeđunarodna vatrogasna olimpijada ove godine održaće se u Vilahu u Austriji od 9. do 16. jula.\nPodsetimo, pobednici sa okružnog takmičenja održanog prošle godine na gradskom stadionu u Zaječaru, predstavljali su naš okrug na Zlatiboru, gde se održalo državno vatrogasno takmičenje. Zaječarski okrug su predstavljale 4 ekipe, podmladak (muška i ženska ekipa) Qi juniori (muška i ženska ekipa) sa ukupno 40 takmičara.\nNa državnom vatrogasnom takmičenju u jakoj konkurenciji, najbolji rezultat u kategoriji muške ekipe juniora imala je ekipa Zaječarskog okruga, koju su činili učenici OŠ „J.J. Zmaj“ iz Salaša. Ova ekipa je izborila plasman za vatrogasnu olimpijadu u Vilahu gde će predstavljati našu državu.\nKako su naši mladi reprezentativci iz sela u okolini Salaša, odlučeno je da se prvi deo priprema za takmičenje održi u Salašu, gde su zahvaljujući rukovodstvu Poljoprivrednog dobra „Salaš“ dobili prostor, postavili neophodnu opremu i započeli pripreme pre nešto više od mesec dana.\nTreneri juniorske reprezentacije, Milan Milanović i Dalibor Đorđević ističu, da se ekipa naše reprezentacije priprema u otežanim uslovima na neravnom i brdovitom terenu, ali veruju da je to ključ uspeha.\n„Ako u ovim uslovima postignu dobar rezultat imaće prednost nad ostalim reprezentacijama u Austriji gde se takmičenje održava na idealnoj podlozi, drugi deo priprema je planiran da se održi na gradskom stadionu u Zaječaru. Za ovaj uspeh, pored učenika koji su takmičenje i pripreme shvatili vrlo ozbiljno, zasluženo je i nekoliko entuzijasta koji na ovom projektu rade poslednje dve godine“ dodaju treneri ekipe.\nLjudi iz Dobrovoljnog vatrogasnog društva „Zaječar“ ovom prilikom skreću pažnju i na nedostatak sredstava koja su potrebna za rad i odlazak na takmičenje, kao što su sredstva za ličnu i zajedničku opremu, u šta spadaju zaštitni šlemovi, opasači, radna odeća, paradna odeća, trenerice, patike, majice i dresovi po evropskim CTIF standardima, i pozivaju one koji su u mogućnosti da pomognu našim mladim reprezentativcima u nabavci tako što će im obezbediti potrebnu opremu ili donirati novčana sredstva koja su u ovom trenutku preko potrebna.\nUplata se može izvršiti na žiro račun: 205-218198-50(Komercijalna banka)\nInače, u našem gradu je prošle godine po prvi put održano opštinsko i okružno vatrogasno takmičenje za učenike osnovnih škola, gde se takmičilo 36 ekipa u četiri kategorije iz gradskih i seoskih škola. Takmičenju su prethodile dvomesečne pripreme učenika održane od strane članova Dobrovoljnog vatrogasnog društva „Zaječar“, gde je obučeno više od 360 učenika.


Nastavljeno suđenje u predmetu "Respiratori"\n21.04.2021 / 16:18 BiH - Sud BiH\nIspitivanjem dvoje svjedoka optužbe, danas je u Sudu Bosne i Hercegovine nastavljeno suđenje u predmetu Fadil Novalić i drugi, a u vezi s nabavkom 100 respiratora, ...\n... koje je za potrebe Federalne uprave Civilne zaštite (FUCZ) iz Kine uvezla kompanija “F. H. Srebrena malina”.\nSvjedok Davor Pehar, direktor Zavoda za javno zdravstvo Federacije BiH, ispitan je na okolnosti izrade plana potreba zdravstvenih ustanova, te dinamike i hronologije aktivnosti koje su realizirane nakon proglašenja stanja nesreće u FBiH, a povodom pandemije koronavirusa.\nKazao je kako je taj plan sačinjen u Zavodu za javno zdravstvo FBiH nakon radnog sastanka u zgradi Vlade FBiH, održanog 23. marta 2020. godine, na kojem je, između ostalog, utvrđena obaveza njegove izrade, te raspravljano o epidemiološkoj situaciji i mjerama koje je neophodno poduzeti u tim vanrednim okolnostima.\nReferirajući se na sastanak u Vladi, svjedok je potvrdio da su tom sastanku, između ostalih, prisustvovali federalni premijer Fadil Novalić i tadašnji direktor FUCZ-a Fahrudin Solak, te da je dva dana nakon toga, 25. marta, a na poziv iz premijerovog ureda uslijedio još jedan sastanak s istim akterima, uključujući i ministricu Jelku Milićević, na kojem je razgovarano o potrebi testiranja na koronavirus građana u FBiH i drugim pitanjima.\nPehar je podsjetio kako je Plan potreba u kojem je, uz zaštitna i druga medicinska sredstva, iskazana i potreba za nabavkom 300 respiratora, nakon saglasnosti u Kriznom štabu Federalnog ministarstva zdravstva, proslijeđen u FUCZ.\nIstovremeno, prisjetio se i da je spomenuti plan potreba prezentiran na sastanku u Vladi FBiH 28. marta, te da je nakon toga, 1. aprila uslijedio sastanak Federalnog štaba CZ čiji je svjedok bio član od 25. marta, a nakon što je došlo do smjene starog saziva tog tijela.\nSvjedok je ispričao i kako je istog dana zatražio i prijem kod premijera Novalića, budući da nije bio zadovoljan dinamikom realizacije Plana potreba zdravstvenih ustanova u FBiH, pri čemu je istaknuo da je u tom trenutku smatrao kako je prioritet bila nabavka zaštitne medicinsku opreme, te da mu je onda rečeno da „ide nabavka respiratora“.\nSvjedok je u direktnom ispitivanju potvrdio da su na adresu Zavoda pristizale brojne ponude od dobavljača medicinske opreme, ali da ih on nije analizirao, budući da nije bio zadužen za provođenje javnih nabavki.\nDodao je kako je sve te ponude nakon protokolisanja odnio kod Solaka, odnosno u FUCZ.\nOstatak svjedočenja odnosio se na metodologiju izrade Plana potreba, uz uvažavanje zakona o evidencijama i kriterija Svjetske zdravstvene organizacije (WHO), te iskazivanje cijena određene medicinske opreme u saradnji s UNDP-om, osiguranje novčanih sredstava, kao i samu prirodu i vrste medicinske opreme i sredstava.\nU tom kontekstu, svjedok je kazao kako je potreba za nabavkom respiratora u spomenutom planu iskazana brojčano uz naznaku da ga mogu koristiti djeca i odrasli, bez preciziranja njegovih tehničkih svojstava.\nKada se radi o nabavci respiratora i ugovoru zaključenom 3. aprila 2020. godine, Pehar je naveo da nije upoznat o detaljima u vezi s tim, odnosno da je o tome čuo iz medija, a da je tek početkom maja, tačnije 7. maja, dobio dopis od FUCZ-a u kojem je obaviješten o tome da Zavod za javno zdravstvo FBiH ima ugovornu obavezu na planu tehničkog prijema respiratora.\nSvjedok je u indirektom ispitivanju, odgovarajući na upite odbrane, kazao kako je u to vrijeme nije bio zadovoljan brzinom nabavke medicinske opreme, te da je to razlog zbog čega je tražio prijem kod premijera kao najpozvanije osobe, dodajući da je spomenuti plan bio baza za nabavku opreme, te da je onda stanje na tržištu bilo loše i da je respiratore bilo teško nabaviti.\nNa upit člana Sudskog vijeća o tome ko je odlučivao o tehničkim svojstvima potrebne opreme/uređaja, svjedok je stava da bi u tu svrhu trebao biti angažiran ekspert koji bi to mogao procijenti.\nSvjedokinja Marina Bera, zaposlena u Federalnom ministarstvu zdravstva kao pomoćnica ministra za Sektor organizacije i razvoja zdravstvenog sistema, detaljno je opisala aktivnosti u sklopu odsjeka - zdravstvene zaštite, zdravstvenog osiguranja i implementacije projekata.\nPotvrdila je kako je bila članica Federalnog štaba CZ-a, prisjećajući se da je 25. marta 2020. dotadašnji sastav Štaba rezriješen i formiran novi, te da je ona o tome čula iz medija, odnosno da nije službeno obaviještena.\nPrema kazivanju ove svjedokinje, prije smjene, Federalni štab CZ-a je gotovo svakodnevno zasjedao, donoseći niz odluka i naredbi i razmatrajući pitanja u vezi s nabavkom medicinske opreme.\nBera je ispričala kako je, između ostalog, na samom početku razgovarano o nabavci 30.000 PCR-testova, prisjećajući se kako je na posljednjoj sjednici 24. aprila 2020. bilo riječi o nabavci 170.000 takvih testova.\nU pogledu kvaliteta tih testova, kazala je kako odgovor na to pitanje mogu dati stručnjaci - mikrobiolozi, odnosno molekularni biolozi, a budući da je netom poslije toga prestala biti članica Federalnog štaba CZ, svjedokinja je kazala kako ne zna je li u tom kontekstu pribavljeno mišljenje stručnjaka, niti - da li je donesena odluka o nabavci 170.000 spomenutih testova.\nI ova svjedokinja je potvrdila hronologiju u vezi s izradom i usvajanjem Plana potreba zdravstvenih ustanova, ali se nije mogla sjetiti da li je razgovarano o respiratorima.\nPotvrdila je, također, da je na e-mail Ministarstva stizalo mnoštvo ponuda za nabavku respiratora te da su proslijeđivane FUCZ, navodeći kako je bilo planirano da sredstva CZ-a budu korištena za njihovu nabavku.\nPored premijera Federacije BiH Fadila Novalića, u vezi s nabavkom respiratora optuženi su - suspendovani direktor FUCZ-a Fahrudin Solak i vlasnik firme “F. H. Srebrena malina” Fikret Hodžić, kao i pravna osoba F. H. Srebrena malina, te federalna ministrica finansija Jelka Milićević.\nIstovremeno, optuženi su i za pranje novca, falsifikovanje ili uništenje poslovnih ili trgovačkih knjiga ili isprava, falsifikovanje službene isprave i povredu obaveze vođenja trgovačkih ili poslovnih knjiga i sastavljanja finansijskih izvještaja i njihovo falsifikovanje ili uništavanje.\nInače, suđenje u ovom predmetu je u fazi dokaznog postupka, a u toku je saslušanje svjedoka optužbe.\nNastavak suđenja zakazan je za 26. april, kada bi trebali biti saslušani novi svjedoci optužbe.


Nova akcija dobrovoljnog davanja krvi 29. septembra u Knjaževcu – Knjaževačke vesti\nHome / 2020 / Nova akcija dobrovoljnog davanja krvi 29. septembra u Knjaževcu\nCrveni krst Knjaževac, u saradnji sa Transfuziološkom službom Niš, organizuje novu akciju dobrovoljnog davanja krvi. Akcija je planirana za utorak, 29. septembar i trajaće od 9:00 do 14:00 U prostoru male sale Doma kulture, svi dobrovoljni davaoci i oni koji to žele da postanu, moći da da doniraju svoju krv.\nDa bi akcija bila uspešna potrebno je da se odazove što veći broj zdravih građana dobre volje i širokog srca. Na taj način “bismo pruzili pomoć onima kojima je to najpotrebnije”, poručuju iz knjaževačkog Crvenog krsta.\nPrevious: Knjaževac : Tri sela u ponedeljak bez struje\nNext: Nagrada za životno delo dodeljeno Dušici ŽIvković iz Knjaževca


Najavljeni intenzivniji sastanci Euleksa i vlasti u Beogradu\n3. mart/ožujak, 2010. update 3. mart/ožujak, 2010.\nZgrada suda u Mitrovici\nMada je posao u formiranju multietničkih sudova na severu Kosova započet optimistično, ali i sa dosta teških i otvorenih pitanja, šef misije Eulexa Iv De Kermabon u Beogradu nije još uvek pronašao rešenje kako će Srbija ispuniti njegova očekivanja o formiranju sudova u sredinama gde Srbi čine većinski deo stanovništva, pre svega u severnom delu Kosovske Mitrovice.\nPolitička odluka Beograda da imenuje sudije srpskih sudova na Kosovu, dodatno je zakomplikovala odnose unutar još uvek podeljenog pravosudnog sistema Kosova.\nMada pitanje u okviru kog pravnog sistema će funkcionisati srpski pravosudni organi, odnosno Okružni sud u severnoj Kosovskoj Mitrovici, nisu bili dominantna tema razgovora šef misije Eulexa Iv De Kermabona i ministra za Kosovo Gorana Bogdanovića, državni sekretar Ministarstva pravde Slobodan Homen kaže da je stav Beograda po tom pitanju jasan:\n"Sve vreme mi tvrdimo, odnosno Republika Srbija da pitanje teritorijalne nadležnosti, dvostepenosti suda, primena prava, nisu politička nego tehnička pitanja, Ako je zaista tako da mi ovde se zaista ne bavimo ni statusom Kosova, nego se bavimo zaštitom građana i ljudskih prava i u tom smislu će to biti pitanja za ovu tehničku misiju, gde će se ona dalje otvarati, ali je konstatovano da su to prve stvari koje moraju da se reše."\nDo proglašenja nezavisnosti, 17. februara 2008. godine u UNMIK Okružnom sudu u severnom delu Mitrovice radilo je nekoliko albanskih i srpskih sudija. Nakon proglašenja nezavisnosti, Albanci su prestali da dolaze, a oko 200 srpskih radnika tražilo je protestima povratak u sud.\nTek dolasakom Euleksa, decembra 2008, sud je ponovo počeo da funkcioniše, ali isključivo sa sudijama Euleksa. Trenutno je prisutno sedam sudija i tužilaca Euleksa, a sprovedeno je tek nekoliko suđenja.\nMeđusobna razmena dokumenata faktički već pune dve godine stoji i bez takve saradnje pravosudnih organa ne može doći ni do zaštite ljudskih prava i naravno borbe protiv kriminala.\nEU ne stoji iza Fejtovog plana\nYves de Kermabone\nSrbija svoje pravosudno prisustvo na Kosovu temelji na ustavnoj i zakonskoj mreži sudova, ali i pozivajući se na Rezoluciju 1244 Saveta bezbednosti UN. Boško Ristić, predsednik Odbora za pravosuđe Skupštine Srbije:\n"Republika Srbija je svojim zakonima definisala mrežu sudova, između ostalog, Srbija na Kosovu ima Viši i Osnovni sud u Kosovskoj Mitrovici, dok je za upravne sporove nadležan sud za Upravne sporove a za privredne sporove Privredni sud u Nišu. Tako da srpsko pravosuđe funkcioniše na celoj teritoriji Srbije u skladu sa objektivnim okolnostima i mogućnostima, koje su stvorene rezolucijom 1244."\nDva sudska sistema koja rade istovremeno i pokrivaju istu oblast, teško da mogu da budu efikasna. Euleks službeno ne priznaje niti podržava takozvane paralelne strukture na Kosovu. Srpski sudovi nisu legitimni na Kosovu jer ih UNMIK ne priznaje. Međutim još jedno pitanje odnosno plan za integraciju severa Kosova, koji su pripremile Međunarodna civilna kancelarija i Vlada Kosova, predstavlja problem u odnosima Beograda i međunarodnih predstavnika, kaže ministar Bogdanović:\n"Dotakli smo se bezbednosti na samom Kosovu i Metohiji. Razgovarali smo o planu Pitera Fejta gde je gospodin Kermabon istakao da Evropska unija ne stoji iza toga, da EULEX ne stoji iza toga da ne podržavaju bilo kakav oblik nasilja ili nametnutog rešenja, što se tiče severa Kosova. Bilo je reči i o snabdevanju struje."\nMisija EU pokušava da pomogne osnaživanje kosovskih institucija u oblasti vladavine prava, tako što bi se vratile sudije i tužioci iz redova srpske i albanske zajednice u Okružni sud u severnom delu Kosovske Mitrovice.\nBeograd i Euleks će formirati radne grupe koje će se baviti tehničkim pitanjima u oblasti carina, pravosuđa i policije. Sastanci grupa biće intenzivirani narednih nedelja, a u radu neće učestvovati predstavnici Albanaca.


Da li je dvojna vlasti u Kremlju pomak ka većoj demokratizaciji Rusije?\nRusija svakako ulazi u novu eru, međutim mišljenja o najnovijim političkim zbivanjima su podeljena. Pojedini američki analitičari smatraju da će Putin zadržati kontrolu iako je otišao s položaja, dok drugi sugerišu da će dogovor o dvojnoj vlasti u Kremlju označiti pomak ka većoj demokratizaciji Rusije.\nPutinov naslednik, advokat koji se pretvorio u biznismena, koji se pretvorio u političara Dmitrij Medvedev objavio je prošlog meseca da će nastaviti politiku svog prethodnika i svom pokrovitelju ponudio položaj premijera, što je Putin odmah prihvatio. Da li će Putin uistinu predati vladavinu Medvedevu, koji nema naročito jaku političku bazu, ili će to biti dvojac na vlasti?\n«Istorija se ne ponavlja uvek, ali ruska istorija sugeriše da je izuzetno teško da su dva lidera u stanju da sarađuju.»\nČarls Gati sa Univerziteta «Džons Hopkins» u Vašingtonu ističe da Rusija ima visokopersonalizovan politički sistem u kojem nezvanične mreže dominiraju formalnim strukturama vlasti. On smatra da će Medvedev, menadžer sa malim političkim iskustvom, verovatno biti simbolična figura, koja će nadgledati nastavak Putinove politike.\nS druge strane, Dejvid Foglsong, istoričar sa Univerziteta «Ratgers» kaže da je nejasno kakva će biti ravnoteža u njihovoj vladavini.\n«Putin je definitivno stekao ogroman autoritet u poslednjih 8 godina. Međutim, Medvedev po ustavu ima veliku moć kao predsednik, čak i moć da premijera razreši dužnosti. Mislim da će bi veoma interesantno posmatrati dalji razvoj događaja», priča Foglsong.\nMedvedev je objavio da će mu jedan od prioriteta biti borba protiv – kako je rekao «legalnog nihilizma» koji prožima njegovu zemlju. On je time samo ponovio Putinove reči da će morati da se razreši rasprostranjena korupcija da bi se oslobodila kreativnost neophodna za nadmetanje u 21. veku.\n«Lično bih svakako uložio napor da tretiram Medvedeva – bez obzira što je unapred izabran – da ga tretiram ozbiljno kao da je pravi predsednik. Takođe je važno da dobije samopouzdanje da kreira ovaj proces postepenog prelaska sa sadašnjeg naraštaja ruskih lidera, zasnovanog prevashodno na KGB-u, na vođstvo sa sve više ljudi iz različitih sredina. Možda će 2015. na položaj doći ruski predsednik koji se obrazovao na Harvardu ili u londonskoj školi za ekonomiju», zaključuje Bžežinski.


Burn takmičenje za DJ rezidenturu na Ibici 2014\nUrban BUG :: Magazin :: Urban Beatz :: Burn takmičenje za DJ rezidenturu na Ibici 2014\nOve godine, Burn takmičenje za DJ rezidenturu na Ibici postalo je top tema, kako među clubberima tako i među DJ-evima, jer pobeda donosi ispunjenje snova svakog DJ-a. Ibica je najbolje mesto na svetu za razvoj karijere u muzičkoj industriji, i predstavlja prečicu do uspeha. To je pokazala i priča naše pobednice Lee Dobričić, koja je osvojila rezidenturu u klubu Privilege, živela pet meseci na omiljenom ostrvu zabave, svirala na najluđim festivalima i sa najvećim DJ imenima i postala evropska zvezda.\nOd osnivanja, pre dve godine, Burn takmičenje postaje sve veće, izaziva poštovanje među liderima u muzičkoj industriji i dobija podršku najpoznatijih svetskih DJ-eva, među kojima su Carl Cox, Fatboy Slim, Maceo Plex, Steve Lawler, David Guetta i mnogi drugi. U 2014. iza pobednika će stajati još veća mašinerija, a u njegov put do zvezda biće uloženo 100 hiljada evra. Ponovo se očekuju prijave iz više od 90 zemalja, koje će ovo najveće DJ takmičenje na svetu, u organizaciji Burn energy drinka, pretvoriti u globalni fenomen.\nPotraga za sledećim globalnim DJ Superstarom počeće 1. februara 2014, kada se otvara prva eliminaciona faza. Uslediće lokalni mix-off eventi, a pobednik će otići na Ibicu, gde će zajedno sa finalistima iz ostalih zemalja provesti dve neverovatne nedelje, na intenzivnim muzičkim radionicama sa najboljim svetskim DJ-evima, ali i u ludom partijanju.\nNakon završenih radionica i treninga, za petoro najboljih startuje katapult do zvezda, jer će dobiti rezidenture u nekim od kultnih klubova kao što su Privilege, Sankeys i Café Mambo. Oni će provesti celo leto u epicentru elektronske muzike, raditi rame uz rame sa nekim od najvećih imena u muzičkoj industriji i uz pomoć Burna prokrčiti sebi stazu do evropskog uspeha.


Otvoren konkurs za finansiranje projekata razvoja turizma u 2019.\nPrezentacija javnog konkursa za dodelu subvencija i transfera za finansiranje projekata razvoja turizma u 2019. godini održana je danas u gradskoj upravi u Boru. Organizatori današnje prezentacije su RARIS - Regionalna agencija za razvoj istočne Srbije i Ministarstvo trgovine, turizma i telekomunikacija – sektor za turizam uz podršku grada Bora.\nPred 30-ak predstavnika opština i gradova i turističkih organizacija istočne Srbije, prezentaciju su održali stručnjaci iz Ministarstva, šef odseka za infrastrukturne projekte Zoran Ostojić sa saradnicima.\nNakon upoznavanja sa uslovima Konkursa, predstavnici lokalnih samouprava istočne Srbije su tokom diskusije sa stručnjacima iz Ministarstva, predstavljali svoje projektne ideje za unapređenje lokalne turističke infrastrukture, kojima žele da konkurišu u 2019 godini i dobili su stručni komentar i preporuku kako da se dalje razvije projektna ideja i šta je potrebno da se pripremi uspešna projekta prijava.\nKonkurs je otvoren do 31. marta 2019.g za projekte promocije i edukacije u turizmu, a do 1. oktobra za infrastrukturne projekte u turizmu.\nPrezentaciju konkursa možete pogledati ovde.


Ništa od sastanaka Putina i Trampa u Parizu - Sputnjik Srbija\n07:59 01 Jun 2020\n19:37 05.11.2018 (osveženo 19:56 05.11.2018) Preuzmite kraći link\nAmerički predsednik Donald Tramp nije siguran da će se sastati sa ruskim predsednikom Vladimirom Putinom u Parizu.\n„Nisam siguran da ćemo se sastati u Parizu. Verovatno, ne“, odgovorio je Tramp na pitanje novinara da li će imati sastanak sa Putinom za vreme svečanosti povodom stogodišnjice završetka Prvog svetskog rata.\nRanije je bilo saopšteno da će se dva lidera sastati u Parizu 11. novembra.\nTramp o vstreče s Putinыm vo Francii: Я ne uveren, čto u nas budet vstreča v Pariže. Veroяtno, net pic.twitter.com/3KOHFt3mFp\n— Dmitriй Smirnov (@dimsmirnov175) November 5, 2018\nTramp je izjavio da će biti još „mnogo sastanaka“ sa ruskim liderom.\n„Imaćemo sastanak na velikoj dvadesetorci i verovatno još mnogo susreta nakon toga“, naglasio je Tramp.


Uži izbor - Blic Online\nU užem izboru za književnu nagradu "Zlatni suncokret", koju dodeljuje kompanija "Vital", našlo se 16 knjiga, koje se po ostvarenom tehničkom nivou i literarnoj strasti izdvajaju iz tekuće produkcije, saopštio je danas žiri.\nSećate se izbora za zastavu Novog Zelanda? Ovo je najverovatniji POBEDNIK\nNovi Zeland će danas konačno odabrati svoju zastavu. Konkurs, koji je bio otvoren od maja ove godine, doneo je na stotine predloga, a mnogima su bili najzanimljiviji oni šaljivi crtani u programu Paint.\nDeset rukopisa romana konkuriše za nagradu "Miroslav Dereta"\nU uži izbor na 10. Deretinom konkursu za neobjavljeni roman za nagradu "Miroslav Dereta" ušlo je deset rukopisa, saopštila je danas izdavačka kuća "Dereta".\nAmerikanci promovišu Miškovića kao lidera\nAmerička privredna komora izabrala je „Delta holding” u uži krug kandidata za nagradu Lider promena, i to u čak tri kategorije.\nPedeset filmova ušlo u uži izbor Evropske filmske akademije\nUkupno 50 filmova ušlo je u uži izbor Evropske filmske akademije koja će u decembru uručiti svoja priznanja na 27. svečanoj ceremoniji dodele u Rigi, ovogodišnjoj evropskoj prestonici kulture, saopšteno je danas u glavnom gradu Letonije.\nDok neki priželjkuju novu ljubav, bolji posao, Beograđanin Srđan Marković (24) u Novoj godini poželeo je “samo” - kartu za Mars u jednom smeru.\nU užem izboru za NIN-ovu nagradu 15 romana\nU uži izbor za NIN-ovu nagradu za književnost uvršteno je 15 romana na osnovu pristiglih na konkurs koji je otvoren do kraja godine, a sledeći izbor biće obznanjen posle sastanka žirija 30. decembra.\nHoće li Danis Tanović opet dobiti Oskara?\nSarajevski reditelj Danis Tanović ponovo je u trci za Oskara i to sa ostvarenjem “Epizoda u životu berača željeza”, koji je izabran uz još osam ostvarenja u uži izbor za nagradu Američke filmske akademije u kategoriji za najbolji strani film.\nDejvid Bouvi u užem izboru za nagradu Merkjuri\nRok ikona Dejvid Bouvi našao se u užem izboru za nagradu Merkjuri, jednu od britanskih najprestižnijih muzičkih nagrada.


Kasne delovi iz Kine, staje proizvodnja automobila u Evropi? | Kamatica\nPočetna > vest > Kasne delovi iz Kine, staje proizvodnja automobila u Evropi?\nKasne delovi iz Kine, staje proizvodnja automobila u Evropi?\nTekst objavljen: 11.02.2020 14:00\nUkoliko se za dve nedelje ne pronađe način da se iz Kine bezbedno i u roku dobijaju auto-delovi, mnogi proizvođači koji tamo kupuju delove biće prinuđeni da obustave ili smanje proizvodnju vozila u Evropi i Japanu. Reč je najviše o plastičnim delovima i agregatima za prvu ugradnju\nkasne autodelovi obustavljanje proizvodnje kina korona virus automobilska industrija auto delovi


Lorenc: Usaglašenost Srbije sa odlukama EU najniža u regionu - Centar za evroatlantske studije - CEAS\n“Poštujemo suverene izbore, autonomno donošenje odluka, uključujući odluku Srbije da zadrži vojnu neturalnost, ali veujemo da vojna neutralnost ne znači političku neutralnost”, istakao je Lorenc.\nDodao je da se od Srbije očekuje da poveća usaglašavanje pre postizanja sporazuma sa Prištinom.\n“Svesni smo da će obavezujući dogovor o sveobuhvatnoj normalizaciji odnosa Beograda i Prištine verovatno olakšati Srbiji da poboljša stepen usaglašavanja”, rekao je on.\n“Napori zemalja kandidata da se usklade sa pozicijama EU, uključujući restriktivne mere, pokazatelj je posvećenosti evropskim zajedničkim vrednostima”, kazao je Lorenc.\nPodsetio je da su sve zemlje Zapadnog Balkana podržale deklaracije o Belorusiji, što je “važan znak jedinstva u odbrani demokratskih vrednosti i poštovanja ljudskih prava”, ali da, nažalost, Srbija nije podržala restriktivne mere EU prema Belorusiji.\nLorenc je rekao da je usaglašenost Srbije sa odlukama EU poslednjih godina “zaglavljena” na 50-60 odsto i da je najniža u regionu, ali da je usaglašavanjem sa dve deklaracije o Belorusiji učinjen pozitivan pomak.


Iznenadila je poljska ekipa reprezentaciju "trikolorki", koje su bile blizu prilike da izbore produžetak, ali nisu uspele. Najefikasnije su bile Siodmiak i Vojtas sa po pet golova, a u taboru Francuske, identičan učinak imale su Dembele i Pino.\nNapeta završnica viđena je i u meču Brazil - Mađarska, ali je tu Nasimento izborila produžetak za južnoameričku selekciju nakon čega su rukometašice sa tla Južne Amerike uspele da pobede sa 33:31.\nBrazilke su posle prvog dela igre imale prednost od jednog gola, ali su slavile posle produžetka, uz 10 golova Aleksandre Nasimento, na drugoj strani su Gurbic i Cifra postigle po pet.\nU polufinalu, Brazilke će se sastati sa Danskom, koja je sa 31:28 savladala Nemačku. Kao lider istakla se Kristina Kristiansen sa sedam golova, jedan manje postigla je Jensen, a u poraženoj ekipi, igru je u potpunosti nosila Suzan Miler sa 12 pogodaka.


Kreće Karadžićevski model iz 1992: Dodik povlači Srbe iz odlučivanja u državnim organima | BNN\nKreće Karadžićevski model iz 1992: Dodik povlači Srbe iz odlučivanja u državnim organima\nBojkot zbog odluke Ustavnog suda BIH\n12.02.2020 - 20:28\n"Okupićemo sve Srbe koji tamo rade. Dogovoreno je da to bude na nivou Parlamenta, Savjeta ministara. Neće se donositi nijedna odluka dok se ne riješi pitanje stranih sudija. Nastavljaju praksu koju je vršio Visoki predstavnik, najčešće se donose loše odluke za RS", rekao je Dodik za N1.\n"Veoma jasno u Ustavu se kaže da BiH pripada nadležnost koja je navedena ustavom. To nije imovina. Ne bi entitet provodili privatizaciju i upravljala javnim sektorom da je to bila odluka samog Dejtonskog sporazuma. Ovo je skrnavljenje, to je način na koji Ustavni sud želi ukinuti RS", dodaje Dodik.\nOn je poručio da će "RS ići svojim putem".\n"RS će ići svojim putem, formirati svoje državne nezavisne organe i funkcionisati na teritoriji RS. Ima sve elemente države, svoje institucije, svoj narod. Dejton je već prekršen, mnogim odlukama Visokog predstavnika. Imate niz odluka Ustavnog suda koji su na zahtjev čak Alije Izetbegovića, tada se odredio Ustavni sud i rekao da je imovina određena Ustavnim sudom. Sada se odjednom ignoriše, a do sada se ignorisalo i nikom ništa", rekao je Dodik za N1.\n"Ovo pravna država? Ovo je pravno da ne kažem šta. Dejtonski sporazum je urušen mnogo puta ranije, sve odluke su bile na štetu RS. Obaveza je Amerikanaca da se ne miješaju, a to rade. Što se nas tiče, mi ćemo otići na NSRS nikad uvjereniji da radimo ozbiljan posao za naš narod i donijeti odluku kakvu smo najavili i to će se proširiti", rekao je srpski član Predsjedništva BiH.\nDodik je rekao da Republika Srpska neće dozvoliti da je degradira nikome, ni OHR-u, niti Ambasadi SAD u BiH. On je ponovio da je BiH "nametnuta država za srpski narod", u kojoj se Srbi ne osjećaju ni slobodno, ni komotno.\n"Republika Srpska nikome nije ništa otela", istakao je Dodik. Našu slobodu, poručio je on, niko nam neće uskratiti ni BiH, ni OHR, ni američka Ambasada. Dodik je odbacio insinuacije da se Ruska Federacija miješa u unutrašnje stvari BiH i da protežira Republiku Srpsku u odnosu na druge dijelove BiH.


"LOKmicro“ počinje podjelu kredita za razvoj ruralne privrede - Klix.ba\n"LOKmicro“ počinje podjelu kredita za razvoj ruralne privrede\nMikrokreditna organizacija "LOKmicro“ iz Sarajeva narednih dana će početi podjelu kredita od 3.000 do 10.000 KM pravnim i fizičkim osobama s prostora BiH čija je namjera podržati razvoj ruralne privrede.\nZa tu namjenu "LOKmicro“ osigurao je 20 miliona KM, odnosno 10 miliona eura od Španske agencije za međunarodnu saradnju, a ugovor o novom kreditnom zaduženju potpisan je prije nekoliko dana, kazala je danas na prezentaciji ove kreditne linije u Sarajevu Melisa Selesković-Kapić, izvršna direktorica za finansije u „LOKmicro“.\nRok otplate za kredit od 3.000 KM je 12 mjeseci, za kredit od 6.000. KM 24 mjeseca, dok je rok za kreditno zaduženje od 10.000 do 60 mjeseci, međutim, za ove iznose još nisu definitivno određene kamatne stope.\n- Novac koji će biti dostupan našim klijentima koristit će se u svrhu realizacije njihove biznis ideje, za razvoj malog porodičnog poduzetništva, kao i sam rast zapošljavanja, rekla je Dženita Kulovac, izvršna direktorica za finansije u „LOKmicro“ .\nDanašnjoj prezentaciji prisustvovala je i Cristina Guiterrez- Hernandez, glavna koordinatorica Španske agencije za međunarodnu saradnju.\n„LOKmicro“ je, kako je istaknuto ovom prilikom, jedna od najinovativnijih mikrokreditnih organizacija u BiH, što potvrđuje i činjenica da je u 2007. zabilježila rast portfolija od 157 posto, na 87,7 miliona KM, da je uposlila 109 novih radnika, te otvorila nešto više od 30 novih kancellarija, tako da sada diljem BiH raspolaže sa 70 poslovnih prostora u kojima servisira oko 27.000 klijenata.


Er Srbija u junu prevezla 68 odsto više putnika - 100 Najvećih u Srbiji\nEr Srbija u junu prevezla 68 odsto više putnika\nEr Srbija je u junu 2021. godine povećala svoj tržišni udeo na Aerodromu Nikola Tesla i prevezla ukupno 54,1 odsto putnika.\nOva avio-kompanija je u junu prevezla 170 413 putnika, što predstavlja najveći broj putnika od decembra 2019. godine i povećanje od 68 odsto u odnosu na maj ove godine.\nEr Srbija je tokom juna saobraćala do 38 destinacija u redovnom saobraćaju, a najpopularnije su bile Tivat, Podgorica, Pariz, Moskva, Cirih i Njujork.\n“Rezultat koji smo ostvarili u junu predstavlja posledicu strateškog planiranja, efikasnog prepoznavanja poslovnih prilika i brzog reagovanja na promene na tržištu. Drago nam je što se situacija polako razvija u pozitivnom smeru i što je tražnja za avio-prevozom u konstantnom porastu. Kao regionalni lider, ostajemo posvećeni intenziviranju obima saobraćaja gde god je to moguće, kako bismo nastavili da obezbeđujemo snažnu povezanost između gradova u regionu, Evropi, ali i celom svetu”, izjavio je Jirži Marek, direktor komercijale i strategije u Er Srbiji.\nU junu su zabeleženi rekordni rezultati poseta Premijum salonu Er Srbije. Salon je ugostio 3252 putnika, što predstavlja rast od 33 odsto u odnosu na isti mesec 2019. godine. U ovom rekordnom mesecu, u Premijum salonu je boravilo prosečno 108 putnika dnevno, dok je apsolutni rekord ostvaren 21. juna, kada je usluge salona koristilo čak 177 putnika, saopštavaju iz Er Srbije.\nZahvaljujući rekordnim rezultatima tokom maja i juna ove godine, Er Srbija je u drugom kvartalu 2021. na beogradskom aerodromu zabeležila tržišni udeo od 52 odsto. To predstavlja rast od čak 9 procentnih poena u odnosu na drugi kvartal 2019. godine, koja je po svim parametrima predstavljala rekordnu godinu za srpsku nacionalnu avio-kompaniju kada je Er Srbija zabeležila udeo od 43 odsto na svom matičnom aerodromu, navodi se u saopštenju.


Sastavljanje nameštaja, kuhinje, Lok :: Daibau.rs\nSASTAVLJANJE NAMEŠTAJA, KUHINJE, LOK\nTražim dobrog majstora za sastavljanje nameštaja, kuhinje: Skupili smo i proverili majstore za sastavljanje nameštaja, kuhinje, koji rade u mestu Lok i okolini. Pošaljite potražnju i zainteresovani majstori za sastavljanje nameštaja, kuhinje će vas kontaktirati za pregled, predračun i ponude.\tPreporučen majstor za sastavljanje nameštaja, kuhinje Lok, koji može da uradi:\tsastavljanje namještaja, rastavljanje namještaja, sastavljanje kuhinje, dostava i sastavljanje namještaja, montaža trgovinske opreme, i ostale povezane poslove će se sigurno naći i za vas.\tviše\nBRANISLAV VUJKOV PR PROIZVODNJA OSTALOG NAMEŠTAJA TISCHLER-HAUS ČURUG, Čurug\nPreduzeće Tischler-Haus iz Čuruga aktivno je na tržištu od 2016. godine i uspešno se bavi proizvodnjom i montažom nameštaja po meri. U našoj ponudi se nalazi nameštaj za spavaće, dnevne i de...


Kontroverzni zakoni stupili na snagu u Teksasu: Abortus zabranjen, oružje dozvoljeno\nA. J. 2. septembra 2021. 09:28\nNovi zakon o oružju u američkoj državi Teksas, koji je stupio na snagu 1.septembra, omogućava većini građana koji legalno poseduju vatreno oružje da ga otvoreno nose na javnim mestima bez dobijanja posebne dozvole ili obuke.\nKontroverzni zakon, s obzirom na broj nasilja u Teksasu, koji su u maju usvojili Senat i Predstavnički dom gde dominiraju republikanci, dozvoljava svim starijim od 21 godinu i kojima nije zabranjeno posedovanje oružja, da ga javno nose bez dozvole, prenosi CNN.\nBroj pucnjava u Teksasu sa otprilike 3.200 incidenata, ne uključujući samoubistva, povećan je ove godine za 14 odsto u poređenju sa istim periodom 2020. godine, kada ih je zabeleženo otprilike 2.800, objavila je američka neprofitna organizacija Arhiva oružanog nasilja (GVA).\nPodaci pokazuju da incidenti oružanog nasilja ove godine beleže povećanje od 50 odsto u odnosu na isti period 2019. godine, kada je bilo 2.100 pucnjava.\nAbortus ilegalan posle 6. nedelje\nMenja se zakon o ličnim kartama, ovo su najbitnije izmene\nJuče je u ovoj saveznoj američkoj državi stupio na snagu i zakon o zabrani abortusa posle šest nedelje trudnoće.\nOvaj rigorozni zakon su pred Vrhovnim sudom pokušale da obore organizacije koje se bore za pravo na abortus, ali je Vrhovni sud SAD odbio njihov zahtev.\nPrema navodima organizacija koje se bore za pravo na abortus, od 85 do 90 odsto intervencija obavi se posle šeste nedelje trudnoće, što znači da će mnoge klinike morati da se zatvore.\nOsim što zabranjuje abortus posle šeste nedelje, ovaj zakon daje mogućnost građanima da tuže klinike koje ga ne poštuju, a zauzvrat mogu na sudu da dobiju do 10.000 dolara.\nSud je tada doneo presudu kojom je zakon Teksasa koji je zabranjivao abortus stavljen van snage jer je, po presudi suda, u suprotnosti sa Ustavom SAD. Ovom presudom nije ukinut samo zakon u Teksasu, nego i svi slični zakoni širom SAD.\nGuverner Teksasa potpisao je zakon 19. maja, ali se on do sada nije primenjivao jer je osporavan pred sudovima, podseća Glas Amerike.


TUGA, TEROR ZA BOŽIĆ: Srpska porodica opljačkana na Kosovu i Metohiji - Naša Borba\nTUGA, TEROR ZA BOŽIĆ: Srpska porodica opljačkana na Kosovu i Metohiji\nBožić u znaku vandalizma\nNepoznati počinioci su na Božić obili i opljačkali kuću srpske porodice Vučković iz sela Babin Most kod Obilića i odneli dečju garderobu.\nObijena je kuća Dejana Vučkovića koji se u tom trenutku sa porodicom nalazio u Kosovskoj Mitrovici.\nOvo je drugi put u dve godine da je kuća porodice Vučković na meti lopova, a ni prošli put za ovo delo niko nije odgovara, napominje se u saopštenju.\nUmesto da im se omogući da u miru proslave veliki pravoslavni praznik Božić, Srbi su danas bili mete vandala i kriminalaca, ukazuju iz Kancelarije.\n„Ovo je nažalost realnost s kojom se gotovo svakodnevno susreću Srbi, posebno na teritoriji centralnog Kosmeta, koji su mete raznih vidova zastrašivanja, fizičkih napada, pljački“, kaže se u saopštenju.\nGoran Dančetović, predsednik Odbora sela izjavio je za RTS da su nepoznate osobe razvalile prozor kuće dok je Dejan Vučković sa suprugom i decom bio kod rođaka.\nPrethodni tekstTRAMP: Vreme je da se pomirimo, naše putovanje tek počinje!\nSledeći tekstBERANCI MU URUČILI NAGRADU: Episkop Joanikije odlučio da novac donira deci!


Zemlje Kvinte traže od Prištine stabilnu vladu – BiGportal.ba\nZemlje Kvinte traže od Prištine stabilnu vladu\nPredstavnici zemalja Kvinte u Prištini traže od kosovskih političkih partija da formiraju vladu koja će imati stabilnu većinu u parlamentu. Takva vlada, kako kažu zemlje Kvinte, moraće da se suoči sa glavnim problemima kao što su ekonomski rast, borba protiv korupcije, vladavina prava, evrointegracije i regionalna stabilnost, iše prištinski Zeri. Vanredni parlamentarni izbori na Kosovu […]\nPredstavnici zemalja Kvinte u Prištini traže od kosovskih političkih partija da formiraju vladu koja će imati stabilnu većinu u parlamentu.\nTakva vlada, kako kažu zemlje Kvinte, moraće da se suoči sa glavnim problemima kao što su ekonomski rast, borba protiv korupcije, vladavina prava, evrointegracije i regionalna stabilnost, iše prištinski Zeri.\nVanredni parlamentarni izbori na Kosovu i Metohiji su održani 11. juna, ali zvanični rezultati tih izbora još nisu objavljeni, nakon čega bi trebalo da se konstituiše kosovski parlament, a potom i da predsednik Hašim Tači odluči kome će ponuditi mandat za sastav nove vlade.\nNijedna od koalicija ili partija na KiM nije osvojila većinu da bi mogla samostalno da formira vladu, a što se tiče formiranja postizbornih koalicija sve je još neizvesno.


Gidon Kremer i "Kremerata Baltika" na Kolarcu\nGidon Kremer i „Kremerata Baltika“ na Kolarcu\nTanjug 14. marta 2019. 11:19\nBEOGRAD – Violinsta Gidon Kremer nastupiće se svojim orkestrom „Kremerata Baltika“ 4. aprila u Kolarčevoj zadužbini u okviru ciklusa „Kolarac, tvoj svet muzike“.\nKremer je, kako naglašavaju organizatori koncerta, bez sumnje izgradio jednu od najnekonvencionalnijih karijera.\nKao sedmogodišnjak upisao je Muzičku školu u rodnoj Rigi, prethodno učeći sa svojim ocem i dedom, takođe izvanrednim gudačima.\nU 16. je dobio prvu nacionalnu nagradu, dve godine kasnije je postao student slavnog Davida Ojstraha na Moskovskom konzervatorijumu, a u 20. je već bio nosilac niza prestižnih nagrada, među njima osvojenih i na konkursu „Kraljica Elizabeta“ u Briselu (1967) i na Međunarodnom muzičkom takmičenju u Montrealu (1969).\nUsledile su i dve velike pobede na takmičenjima „Paganini“ (1969) i „Čajkovski“ (1970), da bi u narednih pet decenija Kremer razvio, učvrstio i zadržao visoku poziciju jednog od najoriginalnijih umetnika svoje generacije.\nNjegovo solističko koncertiranje i nastupi s najvećim orkestrima u Evropi i Severnoj Americi pod vođstvom mnogih od najpoznatijih svetskih dirigenata, poput Kenta Nagana, Kristijana Tilemana i Kristofa Ešenbaha, izazivali su i danas privlače pođednako divljenje kao i njegov neobično širok i veoma raznolik repertoar, koji se proteže u punom luku od klasicističkih i romantičarskih majstorskih violinskih ostvarenja do muzike vodećih autora 20. i 21. veka (Berg, Hence i Štokhauzen).\nVeliki umetnik se takođe bori za promociju mnogih značajnih dela aktuelnih ruskih i istočnoevropskih kompozitora od kojih su neka i njemu posvećena.\nNjegovo ime je blisko povezano sa stvaraocima kao što su Šnitke, Pert, Kančeli, Gubajdulina, Silvestrov, Nono, Denisov, Rajman, Vasks, Adams, Niman, Glas, Desjatnjikov i Pjacola čije kompozicije interpretira načinom koji poštuje tradiciju, dajući tako punu životnost njihovoj svežini i originalnosti.\nKremer je osnovao kamerni orkestar „Kremerata Baltika“ sabran od izvanrednih mladih muzičara iz tri baltičke države – Estonije, Litvanije i Letonije, koji je zajedno s njim, kao umetničkim direktorom, u sada već preko dve decenije dugoj istoriji gostovao na gotovo svim vodećim festivalima i koncertnim događajima širom sveta, uljučujući SAD, Evropu i Daleki istok.\nPreko dvadeset albuma atraktivnih naslova i povoda, ostvarenih u najznačajnijim diskografskim kućama, pobrali su visoke ocene kritike i publike, kao i kompakt disk sa svim kamernim simfonijama Mječislava Vajnberga, snimljen 2017. za ECM.\nNeki od njih osvojili su ili su bili nominovani za nagrade Grammy i EĆO Klašik.\nKremer svira na violini Nikole Amatija iz 1641, a četiri knjige od koji je poslednja izašla pod nazivom „Pisma mladom pijanisti“ (Letters to a Young Pinist), prevedene na nekoliko jezika, odišu širinom njegovih umetničkih interesovanja i estetskih vidika.\nPublici na Kolarcu predstaviće nova tumačenja dela Hajdna – Sedam Hristovih reči na grobu koje Kremer “ukršta” sa Gudačkim kvartetom br. 15 Šostakoviča.\nUlaznice su u prodaji na biletarnici Kolarca po cenama od 3.000, 3.500 i 4.000 dinara.\nIzložba Grafičkog kolektiva u Galeriji SANU\nPula: U more puštene tri oporavljene kornjače\nBucini dani: Najviše nagrada predstavi “Tartif”\nSaradnja JDP-a sa uglednim taetrom Aleksandrinski\nSvečanost UBUS-a u čast igre


Zakon o slobodi veroispovesti nas je probudio kao narod! - Rezidencija\nJedan od lidera Demokratskog fronta u Crnoj Gori Milan Knežević kaže da će Crna Gora dobiti vladu sastavljenu po izbornoj volji građana od 30. avgusta i da ne može da prihvati da Srbi u Crnoj Gori ne mogu da pokrivaju bezbednosni resor.\n“Mislim da nema razloga za zabrinutost da će se (Milo) Đukanović vratiti”, kazao je Knežević gostujući na televiziji Prva.\n“Demokratski front bi na taj način izigrao poverenje 135 hiljada građana koji su nas glasali. Mi bismo time odustali od naših programskih i ideoloških principa za koje smo se zalagali za vreme izborne kampanje i prihvatili bi da Srbi ne mogu da uđu u vladu… Opet bi se našli u vremenu Demokratske partije socijalista i onoj stigmatizaciji Srba”, kazao je Knežević.\n“Svaki pokušaj da se priča oko zakona o slobodi veroispovesti izmesti u neko buduće vreme, neki futur prvi ili drugi, predstavlja izigravanje izborne volje građana”, poručio je Knežević.\n“Za sada imamo da je partija Dritana Abazovića protiv suspenzije zakona o slobodi veroispovesti, a svi ovi ostali politički subjekti su spremni da učestvuju u izglasavanju suspenzije tog zakona”, kazao je Knežević.


Niška televizija » Kante za sortiranje otpada za stanovnike Medijane i Palilule (VIDEO)\nObjavljeno 11.03.2015. 12:42\nU narednih nekoliko nedelja, sve Nišlije koje žive na teritoriji GO „Medijana“ i GO „Palilula“, dobiće posebne plastične kante za odlaganje i sortiranje suvog otpada, kažu u JKP „Mediana“. Kako navode reč je o prekograničnoj saradnji sa Bugarskom, i projektu čiji je cilj očuvanje životne sredine i revitalizacije gradske deponije. U „Mediani“ dodaju da će, osim građana iz ovih opština, u toku godine ove posude dobiti i ostali, ali kroz druge planirane projekte.\nVeć od narednog meseca, Nišlije koje žive na teritoriji dveju gradskih opština, Medijane i Palilule, moći će da se priključe ekološkoj borbi za očuvanje životne sredine, tako što će u posude, koje će dobti potpuno besplatno od JKP „Mediane“, sortirati otpad i pripremati ga za reciklažu. U ovom preduzeću navode da je reč o ozbiljnom IPA projektu, koji će značiti mnogo i za grad, ali i za sve Nišlije.\nIako je bilo reči da će cena usluga koje JKP „Mediana“ pruža sa početkom sortiranja otpada biti niža, takva odluka još nije donesena, ali će glavni cilj projekta svakako biti ispunjen.\nKako navode iz ovog javno-komunalnog preduzeća, plastične kante će biti podeljene svima koji žive u indidvidualnim objektima stanovanja, i svaki vlasnik će dužiti svoju posudu. U planu je da kasnije one budu obeležene i bar kodovima, i na taj način će se voditi evidencija odlaganja smeća. Kada je reč o Nišlijama koji žive u drugim opštinama, u „Mediani“ navode da će i oni dobiti kante za odlaganje smeća, ali u narednom perodu, i to preko nekih drugih projekata.\nGV: Problem plavljenja u Novom selu i Međurovu mora biti trajno rešen (VIDEO)


BIZNIS BAZA 2013: Više od 300 izlagača i 120 opština - Nira Press\nPočetna » BIZNIS BAZA 2013: Više od 300 izlagača i 120 opština\nPod geslom „Poveži se“, na Beogradskom sajmu je na štandovima mogla da se nađe šarolika ponuda najboljeg iz opština – od liciderskih srca do fiskalnih kasa\nVeć tradicionalno 12. Međunarodni sajam preduzetništva „Biznis baza 2013.“ i 5. Sajam lokalnih samouprava održani su istovremeno, od 27. do 29. novembra. Pod sloganom „Poveži se“, ideja ove trodnevne manifestacije je predstavljanje i upućivanje na međusobnu saradnju malih i srednjih preduzeća sa opštinama i gradovima. Na ovim sajmovima učestvovalo je oko 120 opština, a sa njima i predstavnici privrede iz desetak zemalja, više od 150 različitih preduzeća, sve regionalne razvojne agencije i predstavnici privrednih komora.\nPrioritet Ministarstva lokalne samouprave i regionalnog razvoja je realizacija projekata u regionima i u oblastima u Srbiji koji imaju razvojni značaj i oko kojih se okuplja više gradova i opština, rekao je resorni ministar Igor Mirović, na otvaranju sajmova. On je istakao da u Srbiji postoje dobro organizovane lokalne samouprave sa snažnim preduzetničkim duhom, ali i one koje čekaju na pomoć drugih. Međutim, stvaranje dobrog poslovnog ambijenta za investicije ne zavisi samo od podrške ministarstva, već se bazira na sposobnosti lokalnih vlasti da prepoznaju razvojne projekte i da organizuju njihovu realizaciju, rekao je Mirović čije je ministarstvo finansijski pomoglo nastup svih 46 nedovoljno razvijenih jedinica lokalne samouprave.\nPod geslom „Poveži se“, na Beogradskom sajmu je na štandovima mogla da se nađe šarolika ponuda najboljeg iz opština – od liciderskih srca do fiskalnih kasa. Osam opština na sajam je stiglo uz podršku Kancelarije za Kosovo i Metohiju. Srđan Vučović, iz opštine Zubin Potok, smatra da i u teškim političkim okolnostima moraju da se snalaze i da prezentuju one potencijale koje uspevaju da održe u takvim vremenima.


Baloteli: "Hoću Zlatnu loptu, neću u Liverpul" - Sportske.net\nBaloteli: "Hoću Zlatnu loptu, neću u Liverpul"\nMario Baloteli je pronašao sebe u Nici, igra odlično, ističe da bi jednog dana mogao da konkuriše i za Zlatnu loptu.\nLiverpul ljuti Juventus, kvari već dogovoreni posao!Azmun je tražena roba, Liverpul će prvi zagristi?Glavobolje za Klopa, Matip neodlučan oko AKNFudbaler Spartaka ima otpusnu klauzulu, Liverpul baš zainteresovan!Rodžers: "Liverpul može do titule i bez mog Dembelea"\nNagrada koja se i ove godine dodeljuje najboljem igraču na planeti, Zlatna lopta, najverovatnije će u ruke Kristijana Ronalda, preneli su španski mediji pre nekoliko dana.\nIpak, u budućnosti bi njen osvajač mogao da bude i Mario Baloteli, tako makar kaže italijanski fudbaler koji trenutno nastupa u Nici.\nOn je ove sezone postigao 6 golova na 6 mečeva u Ligi 1 za ovaj klub.\n"Ronaldo i Mesi su u ovom trenutku najbolji na svetu, niko nije kao oni. Nemoguće je da dobijem Zlatnu loptu. Ipak, kada bih imao dobru godinu, bez ikakvih povreda, a da pored toga ostanem fokusiran, moguće je da osvojim i to priznanje", rekao je on.\nČesto se govori i o njegovom transferu, ugovor mu ističe 2018. godine, mogao bi biti prodat na leto za veliku količinu novca.\n"Ako budem hteo da se vratim u Italiju, onda će to biti Milan. Čak i nakon što sam igrao za Inter, bio sam navijač Milana. Nikad ne reci nikad, ali povratak u Inter se najverovatnije neće desiti.\nAko se vratim u Englesku, to sigurno neće biti Liverpul. Nisam se pronašao tamo. Tim je bio dobar i navijači su bili sjajni, ali nikada se ne bih vratio tamo. Kada govorim o povratku u Englesku, prvo se setim Mančester sitija, a oduvek mi se sviđao i Arsenal", rekao je on.\n"Naravno, to ne znači da ću otići tamo i igrati za njih, samo sam rekao da mi se sviđaju", završio je Mario Baloteli.\nOn je trenutno povređen, očekuje se uskoro i njegov povratak na teren.


Francuzi dokazali koliko ipak antitela ostaju u organizmu nakon zaražavanja od Kovida-19\nStudija koju je Univerzitetska bolnica u Strazburu sprovela na više od 1000 ljudi otkriva nove elemente u postojanosti antitela i riziku od ponovne infekcije. Ono što su stručnjaci takođe primetili jeste da se koncentracija antitela sporije smanjuje kod žena.\nIako je bilo raznih nagađanja koliko antitetla ostaju u čovekovom organizmu, ipak istraživanja stručnjaka su pokazala da se antitela zadržavaju u organizmu više od godinu dana od zaražavanja Kovidom-19. Ovo je jedan od zaključaka studije koju je Univerzitetska bolnica u Strazburu predstavila u četvrtk, 20. maja. U ovoj sprovedenoj studiji testirano je 1.309 ljudi, uključujući 393 koji su oboleli od blagog virusa. Studiju istraživanja na ovu temu sprovela je biologinja Floriane Gallais, a koju je vodila profesorica Samira Fafi-Kremer.\nStudija iz Strazbura, koja još nije objavljena u naučnom časopisu, pokazuje da antitela usmerena protiv proteina virusa Kovid-19 ostaju prisutna u ljudskom telu „do 13 meseci nakon infekcije“. Istraživači su takođe primetili da se nakon ovog perioda koncentracija ovih antitela u telu brže smanjuje kod muškaraca nego kod žena, ali i dalje omogućava neutralisanje „divljeg virusa (početni oblik virusa, napomena urednika) i britanske varijante, ali ne i južnoafričke“.\nTagovi: 13 meseci - antitela - covid19 - istraživanja


Poslusajte pesmu Balkubana i Bore Dugica – ”Svadba Velika”\nObjavljeno: February 8, 2020\nPesma pod nazivom ”Svadba Velika” grupe Balkubana i i Bore Dugica sa kojom ucestvuju na ovogodisnjoj Beoviziji izazvala je odmah burne reakcije i komentare na Youtube kanalu . Pitali smo pevaca ove grupe Danijela Djurica kako on komentarise negativne komentare?\nOno sto je bitno jeste da se pesma komentarise pozitivno i negativno ,ovo je slucaj sa mnogim ucesnicima i ukusi su razliciti .Mi smo zeleli da napravimo nesto drugacije od ostalih jer smo pretpostavljali u startu da ce vecina ucesnika imati balade i klasicnu formu Evrovizijkih pesama.\nNama je na prvom mestu bitna velika promocija nase autenticne grupe ”Balkubano” i veoma smo pocastvovani sto je gospodin Bora Dugic ucestvovao u nasem projektu ciji smo producenti i autori Nikola Burovac i ja.\nLicno mislim da nasa pesma ima veliki potencijal da postane narodski hit posle Beovizije i zahvalni smo ljudima iz Rts a koji su procenili da ova pesma i mi mozemo biti jedni od predstavnika Evrosonga, samim tim sto ucestvujemo na najvecem balkanskom takmicenju a to je Beovizija . Neka najbolji pobedi a mi cemo imati veliki hit rekao je Danijel za nas portal .\nPoslusajte pesmu ”Svadba Velika ”\nIz restorana Semendria poručuju: “Dobro vino je važno za srce, a dobro jelo za dušu”\nObjavljeno: July 6, 2020\nPRVI LET KRALJEVO – BEČ\nPOLITIČKA LIKVIDACIJA KOD BEČA Ubijen kritičar Ramzana Kadirova, uhapšen državljanin Rusije\nObjavljeno: July 5, 2020\nObjavljeno: July 4, 2020\nLOOX Lounge Wien\nPrestige Lounge Bar


Tring d.o.o. - Uspješna saradnja Elatec i Tring\nVijesti / Uspješna saradnja Elatec i Tring\nUspješna saradnja Elatec i Tring\nObjavljeno: 18.09.2015 11:01\nJedan od ključnih zahtjeva za dobivanje licence GSMA, a koje je bilo potrebno implementirati od strane Elatec doo Gračanica, jeste upravljanje sistemom kontrole pristupa.\nRadi se o složenom sistemu koji zahtjeva tačnu detekciju i logiranje prisustva i kretanja zaposlenika i posjetilaca, jedinstven sistem kontrole dobavljanja robe u objekat, implementacija sigurnosnog prolaza "jedan po jedan" (one by one person), kontrolu pristupa svim prostorijama, vizuelna i zvučna obavještenja u slučajevima incidenata, te kompletno 24 satno nadgledanje i logiranje sistema.\nNakon analize ponuda, Elatec je zaključio da ne postoji dovoljno fleksibilo gotovo rješenje koje bi moglo zadovoljiti sve ove zahjeve. Na osnovu predloženog rješenja i referenci izabran je Tring doo Gračanica.\nPredloženo rješenje je obuhvatalo razvoj posebnih elektronskih ploča i integraciju sa Elatec Mifare čitačima, razvoj posebnog "embedded" softvera sa mrežnom komunikacijom, dizajn kućišta uređaja sa "touch" tipkovnicom, definiranje i implementacija posebnog protokola, te razvoj složenog desktop rješenja za komunikaciju sa uređajima, te "live monitoring, logging and notification" sistema.\nOsim toga, postavljen je rok od svega 4 mjeseca za implementaciju i ugradnju kompletnog sistema.\nU toku razvoja i implementacije su bili uključeni svi odjeli razvoja Tring.\nRezultat svega je dobijanje pozitivnog mišljenja od strane komisije akreditirane za dobijanje GSMA licence već na prvom auditu.\nTring se ovom prilikom zahvaljuje menadžmentu i kolektivu Elatec doo na ukazanom povjerenju pri odabiru i implementaciji rješenja. Ova saradnja pokazuje da u našoj zemlji postoji dovoljno kvalitetnih kompanija koje mogu odgovoriti zahtjevima svjetskih renomiranih kompanija.


Časopis Industrija :: Zajedno sa nevladinim oragnizacijama u borbi protiv klimatskih promena\n12.11.2017 Komentari: 0\nMinistar je tom prilikom ukazao na svetski značaj klimatskih promena koje pogađaju sve zemlje. „Procene su stručnjaka da će ovaj region biti jedan od najpogođenijih klimatskim promenama. Klimatske promene su najvažniji planetarni ekološki problem, povećanje srednje godišnje temperature na planeti dovelo je do poplava, ekstremnih nepogoda, i drugih pojava pogubnih za prirodu.\nMeđutim, postavlja se pitanje šta je do sada urađeno da se taj najveći svetski problem rešava“, rekao je ministar Trivan.\nPredstavnici NVO izrazili su svoje zadovoljstvo zbog formiranja Ministarstva zaštite životne sredine, i istakli značaj teme o klimatskim promenama kao ključne za buduće stanje životne sredine i prirode. Dobar odziv nevladinih organizacija pozivu na\nPanel o klimatskim promenama je dokaz spremnosti civilnog sektora da kroz dijalog doprinesu temi vezanoj za klimatske promene i podrže našu delegaciju na Konferenciji u Bonu koja je u toku.


Najbolji svetski skvoš igrači u Beogradu - Sportske vesti - Savremenisport.com\nNaslovna :: Sportske vesti ::\tNajbolji svetski skvoš igrači u Beogradu\nNajbolji svetski skvoš igrači u Beogradu\nNicol David (Indonezija), najbolja skvoš igračica sveta i Borja Golan (Španija), svetski reket broj 5 u muškoj konkurenciji, posetili su Beograd i odigrali egzibicioni meč sa domaćim državnim prvacima u skvošu, Jelenom Dutinom i Markom Matanovićem.\nVisoka svetska skvoš delegacija posetila je Srbiju po prvi put u okviru svog “svetskog ambasadorskog programa”. Njeni predstavnici primljeni su i u Ministarstvu omladine i sporta, gde su razgovarali o razvoju skvoša i podršci za formiranje Nacionalnog skvoš centra u Srbiji koji bi postao svojevrstan “rasadnik” skvoša u regionu jugoistočne Evrope. Direktor Svetske skvoš federacije, Andrew Shelley, naglasio je da se skvoš priprema da uđe u rang olimpijskih sportova, što će ovom već izuzetno rasprostranjenom sportu širom sveta, pomoći da se dalje razvija i da postane jedan od sportova sa najvećim brojem aktivnih igrača i rekreativaca u velikim gradovima širom sveta. Direktor Svetske skvoš federacije je naglasio da će ova federacija podržati domaću skvoš asocijaciju za dobijanje jednog velikog evropskog ili svetskog takmičenja, jer rad i entuzijazam postoji, ali Srbija nema dovoljnu infrastrukturu za to. Zato je potrebno da se Nacionalni skvoš centar uspostavi u Srbiji, kako bi se izgradili kapaciteti za organizaciju jednog velikog međunarodnog takmičenja.\nNa konferenciji za štampu koja je u hotelu Radisson Blu održana povodom posete visoke skvoš delegacije, predsednik Skvoš asocijacije Srbije, Čedomir Vitorović, rekao je da je za dalji razvoj skvoša u Srbiji neophodna dalja podrška države za formiranje Nacionalnog skvoš centra. Vitorović je istakao da skvoš klubovi i asocijacija u Srbiji sopstvenim snagama i velikim entuzijazmom svojih članova, igrača i rekreativaca, već godinama rade na popularizaciji i širenju skvoša koga su nedavno svetski stručnjaci u oblasti sportske medicine, u analizi magazina Forbs, proglasili za najzdraviji sport na planeti.\n“Danas mladi ljudi biraju skvoš kao sport kojim se bave zato što je dovoljno da sa sobom povedete jednu osobu na skvoš igralište i da se odlično zabavite. Uz skvoš igrališta često se nalaze i mali klubovi gde se možete osvežiti i družiti sa drugima. Skvoš je sve popularniji posebno među devojkama, zato što to nije sport na otvorenom, a opet je izuzetno energičan i od njega, posle nekoliko meseci, dobijete savršenu liniju, jer za 30-40 minuta rekreacije izgubite i do 100 kalorija.”\n“Ljudi često pitaju zašto izabrati skvoš, a ne neki drugi sport. Ja im kažem, izaberite skvoš, jer je to jedan od retkih sportova kojim vežbate gotovo sve mišiće na telu i možete da uskočite u teren i za pola sata se odlično rekreirate. Srbi su prava sportska zemlja i vi ste odlični u tenisu, ali svakako bi mogli veoma brzo da imate i vrhunske skvoš igrače. Verovatno roditelji u vašoj zemlji ne upućuju toliko decu da treniraju skvoš, jer ne znaju dovoljno o tom sportu i da je on zapravo veoma popularan u Americi, Evropi i značajnom delu Azije. Velika prednost skvoša je što je on sport koji može da se igra svih 12 meseci i što roditelji uvek znaju gde su im deca i ne moraju da brinu.”\n“Ona je neverovatan spoj energije, gipkosti i talenta. Toliko je teško održati tempo u igri sa njom da se brzo ostane bez daha. Sa ogromnom lakoćom igra, gotovo lebdi po terenu i treba mnogo rada i umeća da se igra na takvom nivou. Divno je da sam imala priliku da igram sa njom, jer je ona legenda našeg sporta i igračica koja je najduže u istoriji svetski reket broj jedan.”\nDatum: 22.05.2015. Autor: Čedomir Vitorović\n+ Juniorska reprezentacija Srbije zavr�...\n+ Timski državni prvak u skvošu za 20...\n+ Održano 8. Državno prvenstvo Srbije...\n+ Državno juniorsko prvenstvo u skvoš...\n+ Otvoreno prvenstvo Srbije za juniore...\n+ Slovenke i Hrvati najbolji na Balkanu...\n+ Balkansko prvenstvo - najveći turnir...\n+ Lana Prokić osvojila Balkan Grand pr...\n+ Olimpijci za Bakuu sa sedmom silom\n+ Promocija rukometa u OŠ Sveti Sava\n+ Balkanski padobranski skok prijateljstva


Sjednica Narodne skupštine RS-a u Banjaluci (30. juli 2021.)\nNarodna skupština Republike Srpske (RS) nije potvrdila povredu vitalnog interesa RS ni po jednom vetu koji je Milorad Dodik član Predsjedništva Bosne i Hercegovine (BiH) pokrenuo na sjednici Predsjedništva BiH 18. oktobra.\nNakon što su poslanici opozicionih Srpske demokratske stranke (SDS) i Partije demokratskog progresa (PDP) napustili zasijedanje, nije bilo dvotrećinske većine, odnosno glasova 56 od 83 poslanika koji bi u Skupštini RS potvrdili Dodikov veto u Predsjedništvu BiH.\nTime su odluke Predsjedništva BiH, protiv kojih je bio Dodik, postale važeće.\nPoslanici opozicione SDS napustili su skupštinsko zasjedanje zbog, kako su naveli, neprimjerenog ponašanja člana Predsjedništva BiH Milorada Dodika prema poslanicima SDS-a.\nSjednica se održala u Banjaluci na zahtjev Dodika kako bi se odluke Predsjedništva BiH proglasile štetnim po vitalne entitetske interese RS-a.\nPoslanici SDS-a poručili su ranije i da će preispitati da li više uopšte učestvovati u zasjedanjima Skupštine RS-a, naročito na posebnim sjednicama, koje budu sazivane na Dodikov zahtjev.\n"Skupštinska govornica se pretvorila u monolog Dodika. Ovo je ne znamo koji put da [Dodik] lično proziva poslanike, obilježava opoziciju u negativnom kontekstu, i odlučili smo da napustimo današnju sjednicu zbog neprimjerenog ponašanja Dodika. Rukovodstvo NSRS-a ne upravlja Skupštinom, nego Dodik, kome je sve dozvoljeno da govori šta god želi, a nama je uskraćeno pravo da u adekvatnom vremenskom periodu damo odgovor", izjavio je novinarima poslanik SDS-a, Milan Radović.\nO čemu se diskutovalo na Skupštini?\nMeđu deset odluka koje su, prema Dodiku, štetne za vitalni nacionalni interes RS, jednog od dva entiteta u BiH, nalazi se i zaključak o otvaranju kancelarije ruske ambasade u Banjaluci.\nTokom obraćanja poslanicima NSRS, Dodik je rekao da su neke odluke Predsjedništva BiH osporene "zbog novonastale situacije, a usljed nametnutog zakona bivšeg visokog predstavnika i okolnosti koje je proizveo Sud BiH“, te da u "regularnom stanju", koje je prethodilo trenutnoj situaciji, iste ne bi bile osporene.\n"U ovom trenutku nisam mogao dati saglasnost na navedene odluke zbog postojeće Odluke Narodne skupštine da se u Predsjedništvu BiH ne odlučuje i ne donose odluke. Inače, sigurno bih, a i Vama preporučujem, da neke od ovih odluka...mogu da budu predmet vaših ocjenjivanja i vaših odlučivanja isključivo sa namjerom da se pokaže da je RS krajnja tačka odluke i da, u tom pogledu, to nije Predsjedništvo BiH“, rekao je Dodik.\nMeđu odluke koje je ostavio poslanicima da budu "predmet odlučivanja“, nabrojao je otvaranje kancelarije Ambasade Ruske Federacije u Banjaluci, otvaranje Ambasade Azerbejdžana u BiH, te davanju agremana za ambasadora Bjelorusije u BiH, te agremana ambasadoru Dominikanske Republike za BiH sa sjedištem u Švajcarskoj.\n„Apsolutno je jasno da upravo afirmacija tog stava da Narodna skupština RS odlučuje u konačnome je od ključne važnosti današnjeg zasijedanja“, naglasio je Dodik.\nNa posebnoj sjednici NSRS bilo je riječi i o Odluci o prihvatanju Sporazuma između Savjeta ministara BiH i Vlade Republike Turske o uzajamnoj zaštiti i razmjeni tajnih podataka koji se odnosi na Sporazum u oblasti odbrambene industrije.\nKako se navodi u dnevnom redu objavljenom na sajtu NSRS, odluke na 22. redovnoj sjednici Predsjedništva BiH su redom usvojene bez konsenzusa.\nDodik je bio protiv svih tačaka na toj sjednici Predsjedništva, saopštio je novinarima nakon sjednice, 18. oktobra, predsjedavajući Predsjedništva BiH Željko Komšić.\n"Bilo je cijeli jedan set tačaka iz nadležnosti Predsjedništva BiH. Dominantno se tiču stvari koje su vezane za vanjsku politiku. Gospodin Dodik je bio protiv svih tačaka, što nije ništa novo. On je to već i ranije radio i najavio", rekao je tada Komšić.\nČlan Predsjedništva BiH Šefik Džaferović izjavio je poslije iste sjednice da Dodikovo učešće na sjednicama, a glasanje protiv svih tačaka dnevnog reda, predstavlja “blokadu rada institucija Bosne i Hercegovine”.\n"Ne možete vi biti protiv davanja agremana, ratifikacija, to su praktično formalne stvari koje treba da usvoji Predsjedništvo. Tvrditi da se dolazi na sjednice Predsjedništva i glasati protiv svega i onda kazati da se ne blokira rad Predsjedništva je nešto što je suprotno logici. To je očigledna blokada institucija BiH", rekao je Džaferović.\nDodao je da međunarodna zajednica mora "konačno da preuzme svoju ulogu", da "pomogne BiH da može normalno da funkcioniše".\nPolitičari iz RS, prema zaključku NSRS, ne učestvuju u radu državnih institucija od kraja jula, nakon što je bivši visoki predstavnik u BiH Valentin Inzko nametnuo dopune u Krivičnom zakonu BiH kojima se zabranjuje i kažnjava negiranje genocida i veličanje ratnih zločinaca.\nPoziv opoziciji da se vrati u skupštinske klupe\nNakon što su poslanici SDS-a i PDP-a napustili zasjedanje Dodik je pozvao poslanike da se vrate na posebnu sjednicu kako bi se glasalao o njegovom vetu u Predsjedništvu BiH.\nPredložio je i pauzu skupštinskog zasjedanja da se „pokuša obezbijediti potrebna dvotrećinska većina većina“, za potvrđivanje veta.\n"I zahvaljujem se nekima koji su ovdje ostali, koji su u opoziciji. Mislim da je to odgovoran odnos prema Republici Srpskoj. Ja predlažem da vi podržite odluku da se otvori konzulat ruski ovdje. Ima četiri, pet tačaka tamo koje treba podržati, ali one, gdje nema materijalne osnove, to treba ukinuti. Ako to ne uradimo, onda smo otvorili put ka urušavanju svega što je u RS važno“, rekao je Dodik.\nU opozicionim strankama ističu da, u načelu „dijele iste stavove“ u donošenju odluka, zbog odluke visokog predstavnika i odluka Ustavnog suda BiH, ali su zamjerili što je sjednica NSRS zakazana u roku od svega 24 sata i bez dogovora sa opozicijom.\nZaprijetili su i napuštanjem sjednice, ukoliko ih, kako kažu, Dodik bude vrijeđao tokom zasijedanja.\n„Neprijatelji ratuju, prekinu rat i prave dogovor, a vi mislite da ste Bogom dani, da je vama dopušteno sve, izuzev toga što ste pretjerali svaku mjeru oko pljačke, da mislite da treba da i Parlament RS mlatite kako se dopadne jednom čovjeku“, rekao je Miladin Stanić, šef Kluba poslanika Srpske demokratske stranke (SDS)\nDodik je opoziciji poručio da „trabunjaju“, te da „jedva čeka“ da izađu sa zasjedanja, te da su za pravljenje tenzija „dobili nalog iz Sarajeva.\n„Otišao sam u Sarajevo i tamo sam glasao protiv, u dva navrata i nisam dozvolio da se donese odluka zato što je ova Narodna skupština rekla da se ne donosi odluka. Pa čak nisam donio ni one odluke za koje, kao što sam vam rekao, sam se borio deset godina da ubijedim Lavrova i druge ljude, da otvore konzulat ovdje u Banjaluci. I kad je došlo, zamislite mene, na dnevni red, ja glasam protiv, da bi ojačao Narodnu skupštinu i došao ovdje da slušam ovo“, odgovorio je Dodik na navode Stanića.\nČlanom V Ustava BiH definisano je da se odluke u Predsjedništvu BiH donose u pravilu konsenzusom. Odluke mogu biti usvojene i glasovima dva člana, ukoliko svi pokušaji da se postigne konsenzus ne uspiju.\n"Takva odluka će biti odmah upućena Narodnoj skupštini Republike Srpske, ukoliko je tu izjavu dao član sa te teritorije, bošnjačkim delegatima u Domu naroda Federacije BiH, ukoliko je tu izjavu dao bošnjački član, ili hrvatskim delegatima u istom tijelu, ukoliko je tu izjavu dao hrvatski član. Ukoliko takav proglas bude potvrđen dvotrećinskom većinom glasova u roku od 10 dana po upućivanju, osporavana odluka Predsjedništva neće imati učinka", navodi se u Ustavu BiH.\nDosadašnji Dodikovi vitalni entitetski interesi\nMilorad Dodik je do sada već tri puta tražio zaštitu vitalnog entitetskog interesa RS.\nNSRS podržala je 7. septembra 2020. godine Dodikov veto na ugovor o saradnji između Centralne izborne komisije (CIK) BiH i Međunarodne fondacije za izborne sisteme (IFES).\nOdluka, o kojoj 27. avgusta nije postignut konsenzus u Predsjedništvu BiH, uz Dodikove navode da se izbornim angažmanom inostrane agencije dovodi u pitanje suverenitet izbora zbog pitanja cyber sigurnosti, u NSRS potvrđena je nužnom dvotrećinskom većinom glasova.\nNSRS je 29. jula u Banjaluci, na posebnoj sjednici, podržala veto koji je Milorad Dodik uložio na tri odluke Predsjedništva BiH od 22. jula.\nDodik je tada izjavio na sjednici NSRS da sve tri odluke Predsjedništva BiH ugrožavaju interes RS, tvrdeći da zadiru u ustavno-pravni poredak.\nDodik je zaštitu vitalnog nacionalnog interesa tražio i zbog najave dolaska predsjednika Crne Gore Mila Đukanovića u BiH.\nObrazlažući zbog čega nije vrijeme za posjetu predsjednika Crne Gore, koja je trebala biti 2. i 3. marta 2020. godine, Dodik je kazao kako 'nije najbolji trenutak da se Đukanoviću da medijski publicitet na političkoj pozornici u BiH u Sarajevu, s obzirom na njegov atak na imovinu Srpske pravoslavne crkve (SPC) u Crnoj Gori'.\nSkupština RS-a je 27. februara 2020. godine podržala Dodikovu izjavu o Đukanovićevoj posjeti, a na istoj sjednici poslanici su podržali i njegov veto u Predsjedništvu BiH na dozvolu za raspoređivanje pripadnika Agencije za evropsku za evropsku graničnu i obalsku stražu (Frontex) na teritoriji BiH.\nDodik je pokrenuo veto i po pitanju Zaključka o prihvatanju zvaničnog stava BiH u vezi sa nastavkom izgradnje mosta Komarna - Pelješac od strane Republike Hrvatske, koji je donesen bez konsenzusa u Predsjedništvu BiH 16. jula 2019. godine, navodeći ga kao veoma štetan po vitalne interese RS.\nU obraćanju pred poslanicima NSRS, koja je 18.jula 2019. godine podržala veto, Dodik je rekao da 'ne stoje, tvrdnje da se Pelješkim mostom nanosi i šteta Bosni i Hercegovini'.


Tramp: Ne uvodim ratno zakonodavstvo - Sputnjik Srbija\n04:41 13 April 2021\n22:21 20.12.2020 Preuzmite kraći link\nTramp je žestoko kritikovao svog bivšeg savetnika za nacionalnu bezbednost Džona Boltona koji je nedavno opisao kao „zastrašujuće“ navode da je Tramp razmatrao uvođenje ratnog zakonodavstva ne bi li uz pomoć američke vojske „ponovio“ predsedničke izbore. Bolton je rekao da ne sumnja da se Tramp uključio u ove rasprave, nazivajući ih „još jednim danom u Ovalnom kabinetu”.\nTramp je izjavio da je Bolton bio „jedan od najglupljih ljudi u Vašingtonu“. Predsednik je podsetio na Boltonove tvrdnje da je Bela kuća planirala da u pregovorima sa Severnom Korejom krene sa „libijskim rešenjem“.\nPredsednikove kritike zbog medijskih izveštaja nastale su nakon tvrdnje Aksiosa zasnovane na izveštajima anonimnih zvaničnika da se neki pripadnici Bele kuće plaše da Tramp pokušava da zloupotrebi svoja ovlašćenja i poništi izbore. Prema medijima, taj strah povezan je sa opsežnom Trampovom komunikacijom sa ljudima koje medijski izvori opisuju kao „teoretičare zavere“ koji podržavaju tvrdnje o izbornim prevarama.\nIako ih izvor Aksiosa nije identifikovao, opis jednog uklapa se u narativ koji je progurao drugi bivši Trampov savetnik za nacionalnu bezbednost Majkl Flin koji je nedavno u intervjuu za Njuzmaks predložio da američki predsednik uvede vanredno stanje u šest spornih država i iskoristi vojne trupe za organizovanje novih izbora, dodajući da je normalno uvođenje vanrednog stanja koje mnogo puta uvedeno tokom američke istorije. Flin je izbegao da pomene vojska SAD nikad nije korišćena za poništavanje izbora.\nDrugi izveštaj kog je objavio „Njujork tajms“, sugeriše da su i Flin i pro-Trampov advokat Sidni Pauel pozvani na razgovore o tome kako da promene rezultat predsedničkih izbora. Pauelova je više puta kritikovana zbog širenja tvrdnji o prevarama birača i pozivanja na Bibliju kako bi opravdala navodne granične teorije zavere.


USVOJENA ODLUKA Voda skuplja za 0,11 KM po metru kubnom | Banjaluka.net\nUSVOJENA ODLUKA Voda skuplja za 0,11 KM po metru kubnom\n“Seoski vodovodi su jako komplikovani sistemi, sa nekoliko prepumpavanja vode, što iziskuje veliku potrošnju struje. Nalazimo se među 10 najvećih potrošača struje u Republici Srpskoj, sa godišnjom potrošnjom od 2,5 miliona KM, a preuzimanjem seoskih vodovoda taj trošak nam se povećao za oko 600.000 KM”, rekao je Popović novinarima.\n“Analiza troškova preduzeća pokazala je da je nephodno da popravimo poslovanje, da ne bi došlo do gubitka između dva i dva i po miliona KM”, rekao je Popović.\n“Grad će u narednom periodu graditi primarnu i sekundarnu vodovodnu mrežu, od fabrike `Crno vrelo` pa dalje prema područjima u kojima je to najhitnije, a započetaje i izgradnja rezervoara na Krčmaricama, kao i u Jagarama i to će sve iziskivati dodatne troškove”, rekao je Popović.\nPrema njegovim riječima, gradska mreža vodovoda je dužine oko 900 kilometara, te sa preuzetih 750 kilometara seoske mreže i planiranim proširenjima mreže u gradskim, seoskim dijelovima i visinskim zonama, preduzeće “Vodovod” će u narednom periodu održavati više od 2.000 kilometara vodovodne mreže.


Zlatibor u novoj godini sa rezultatima za ponos - OGLASNA TABLA - INFO\n11 јануара, 2019 0288\nDa su i ove godine novogodišnji praznici bili veoma uspešni za turističku privredu Zlatibora govore i zanimljivi podaci. U novogodišnjoj noći na koncertu jedne od najpoznatijih muzičkih zvezda Balkana, Dragane Mirković, na Kraljevom trgu bilo je oko 50.000 ljudi, a slobodno mesto u zlatiborskim kafićima i restoranima bilo je gotovo\nnemoguće pronaći. Proteklim praznicima zadovolji su i hotelijeri čija je popunjenost bila preko 95%, kao i izdavaoci privatnog smeštaja kod kojih je zabeležena popunjenost od oko 90%.Sezona je dobro počela i za ski centar Tornik, gde je tokom prazničnih dana u zimskim sportovima uživalo preko 5.000 skijaša. Veliko interesovanje posetioca Zlatibora bilo je i za zabavne parkove, pa je tokom proteklih praznika Dino park posetilo do 5.000 gostiju. Dobrim\nrezultatima može se pohvaliti i Ski škola, u okviru Avantura parka gde veliki broj dece i početnika pravi svoje prve korake na skijama, a iskusni skijaši uživaju u noćnom skijanju.Obzirom da je tokom proteklih praznika na Zlatiboru dnevno boravilo do 30.000 gostiju i ugostitelji su imali pune ruke posla. Restorani i kafići bili su danonoćno popunjeni, a prema njihovim rečima gosti su bili najviše zainteresovani za poznate zlatiborske specijalitete, pa se na Zlatiboru dnevno prodavalo čak do 6.000 komplet lepinja i preko 12.000 pljeskavica i drugih specijaliteta sa roštilja. U prilog činjenici da je Zlatibor zabeležio rekordnu posetu govore i podaci da se na pojedinim lokacijama prodavalo i do 800 palačinaka, a picerije su isporučile oko 2.500 pica dnevno. Posla je bilo i za zlatiborske taksiste koji su beležili do 2.500 vožnji dnevno, što i nije čudno ako se uzme u obzir da je samo u novogodišnjoj noći popijeno preko 2.000 litara kuvanog vina i rakije.Trenutno na planini ima i do 50 centimetara snega, skijališta i sankališta rade punim kapacitetom, pa Zlatibor spremno dočekuje nove goste. Velika posećenost očekuje se i za vreme predstojećeg zimskog raspusta, a svi lokaliteti i sadržaji i dalje će biti otvoreni za posetioce.


Recycling Heroes by Byteout\nNajnoviji poduhvat udruženja JCI Novi Sad u oblasti zaštite životne sredine jeste projekat „Heroji reciklaže“, koji je 2019\nNajnoviji poduhvat udruženja JCI Novi Sad u oblasti zaštite životne sredine jeste projekat „Heroji reciklaže“, koji je 2019. godine na konkursu „Zamisli sve“ podržan od strane Telenor fondacije.\nU današnje vreme, kada svoje živote, hobije i slobodno vreme organizujemo uz pomoć pametnih telefona, mobilna aplikacija predstavlja savremeno rešenje koje može da animira građane i da im približi značaj aktivnosti sakupljanja i separacije sekundarnih sirovina. Dakle, ovaj projekat teži da postane efikasno ekološko rešenje kojim će se povećati procenat količine otpada koji završava u procesu reciklaže, i to povezivanjem uličnih sakupljača sekundarnih sirovina ostalih i građana na teritoriji Novog Sada koji vrše primarnu separaciju otpada u svojim domovima/udruženjima/preduzećima/školama, putem mobilne aplikacije „Heroji reciklaže“.\nZamisao je da aplikacija, koju razvija IT kompanija Byteout Software doo Beograd, omogućava registrovanje korisnika i ponudu „paketa“ razvrstanog otpada u kategorijama: 1) PET ambalaža, 2) karton/papir i 3) metal/aluminijum, zatim povezivanje korisnika i sakupljača i pravovremenu primopredaju. Ono što je karakteristično i poželjno da se ostvari u praksi jeste da se kao korisnici, preko fizičkog lica, osim pojedinaca mogu registrovati i skupštine stanara, restorani, kafići, firme.\nSa rastom broja korisnika aplikacije, njeno aktivno korišćenje direktno će da doprinosi uklanjanju otpada iz grada i povećanom obimu njegove reciklaže. Cilj je da se uspostavljanjem komunikacije ostvari saradnja između direktnih korisnika, i da se izvori sekundarnih sirovina učine fizički i pravno dostupnim za sakupljače. Namera je da novonastali odnosi doprinesu socijalnoj inkluziji, kako na teritoriji Novog Sada, tako i na drugim teritorijama gde se sa upotrebom aplikacije bude širila i jačala svest o mogućnostima pojedinačnog i zajedničkog doprinosa zaštiti našeg okruženja.\nSimilar Apps to Recycling Heroes\nEmergenSea by Seahub


Sastavljanje nameštaja, kuhinje, Milentija :: Daibau.rs\nSASTAVLJANJE NAMEŠTAJA, KUHINJE, MILENTIJA\nTražim dobrog majstora za sastavljanje nameštaja, kuhinje: Skupili smo i proverili majstore za sastavljanje nameštaja, kuhinje, koji rade u mestu Milentija i okolini. Pošaljite potražnju i zainteresovani majstori za sastavljanje nameštaja, kuhinje će vas kontaktirati za pregled, predračun i ponude.\tUgodan majstor za sastavljanje nameštaja, kuhinje Milentija, koji može da uradi:\tsastavljanje IKEA nameštaja, demontaža nameštaja, montaža kuhinje, isporuka i sastavljanje nameštaja, montaža opreme za prodavnice, i ostale povezane poslove će se sigurno naći i za vas.\tviše\n15 NAJBOLJI REZULTATI ZA MAJSTORI ZA SASTAVLJANJE NAMEŠTAJA, KUHINJE MILENTIJA\nBRANISLAV SPASOJEVIĆ PR IZRADA NAMEŠTAJA BANE DIZAJN STUDIO VITKOVO\nPreduzeće Bane Dizajn Studio aktivno je na tržištu od 2015. godine i uspešno se bavi proizvodnjom, prodajom i montažom nameštaja po meri. Kod nas možete pronaći nameštaj za kuhinje, dnevne, spavaće i ...\n✓ KUHINJE\t, Aleksandrovac\n✓ KUHINJE\t, Šljivovo\nMedveđa (trstenik), KUHINJE\n✓ SASTAVLJANJE NAMEŠTAJA\t, Medveđa (trstenik)\n✓ SASTAVLJANJE NAMEŠTAJA\t, Vranje\nLeskovac, SASTAVLJANJE NAMEŠTAJA\n✓ KUHINJE\t, Leskovac


“NEZRELOST DRŽAVA” Goldštajn: Štetno licitiranje Kitarovićeve | Ekspres.net\n“NEZRELOST DRŽAVA” Goldštajn: Štetno licitiranje Kitarovićeve\nHrvatski istoričar Ivo Goldštajn ističe u intervjuu za Radio Slobodna Evropa da je štetno licitirati brojkama jer nam relativizacija prošlosti oduzima budućnost.\nOn je to izjavio povodom nedavne izjave predsednice Hrvatske Kolinde Grabar Kitarović da su Hrvati dali najveći doprinos antifašističkoj borbi u Evropi.\nMeđutim, ukazuje da sledeći tu logiku, Srbi u Hrvatskoj su dali najveći doprinos, jer ih je bilo 28 odsto među hrvatskim partizanima, a oko 16 procenata u tamošnjem stanovništvu, naveo je on.\nPovezane vesti – Brnabić: Revizija istorije u Hrvatskoj je zastrašujuća\n“Danas je najvažnije ne licitirati brojkama nego da shvatimo da je partizanski pokret pokušavao da stvori neke mostove između zavađenih naroda koji su bili zakrvljeni do te mere da je izgledalo da iz tog kolopleta zločina i osvetničkih akcija nema izlaza”, kaže Goldštajn za RSE, dodajući da relativizacija prošlosti oduzima budućnost:\n“To su samodovoljne, etnocentrične države koje funkcionišu na osnovu vrednosti suprotnim evropskim. Hrvatska jeste članica Evropske unije. Međutim, jedan deo političkog života u Hrvatskoj upravo funkcioniše po načelima koja su u suprotnosti u odnosu na evropske“, ističe Goldštajn.\nOn smatra žalosnim to da je jedan takav događaj, kao što je Drugi svetski rat na prostoru bivše Jugoslavije, duboko politizovan 74 godine nakon njegovog završetka.\n“Dakle, to govori i o našoj nezrelosti, odnosno nezrelosti postjugoslovenskih država da se na pravi način suoče sa svojom stvarnom prošlošću”, ističe ovaj hrvatski istoričr.\n“Na kraju 1941. godine od sedam hiljada hrvatskih partizana otprilike, apsolutno je najviše bilo Srba – njih 5.400 i oko 800 Hrvata. Dakle, oko 80 odsto tadašnjih hrvatskih partizana su bili Srbi”, ističe Goldštajn.\nPovezane vesti – Vučić: Postoji samo jedna istina, a Hrvati nek neguju svoju\nPrema izjavi Josipa Broza Tita iz proleća 1944, zasnovanoj na zvaničnim brojevima, u tom trenutku Narodnooslobodilačkoj vojsci ima 44 odsto Srba, 30 procenata Hrvata, 10 odsto Slovenaca, četiri procenta Crnogoraca i 2.5 odsto muslimana, kaže Goldštajn i dodaje da je to 91 procenat, dok ostatak čine pripadnici drugih nacionalnosti.\n“Hrvati su činili oko 22 do 26 odsto stanovnika na teritoriji tadašnje Jugoslavije, a sa 30 procenata su bili najzastupljeni u partizanima u odnosu na druge jugoslavenske narode. U odnosu na Srbe – otprilike isto”, kaže Goldštajn.\nDakle, smatralo se: “nije bilo rata, a dobili smo državu”, odnosno, “prošli smo bez rata, a cela Evropa je zaglibila u tom krvavom ubilačkom ratu”, navodi Goldštajn i dodaje da se, međutim, videlo da su to računi vrlo kratkoga veka.\nTags hrvatski istoricarIvo GoldštajnKolinda Grabar Kitarovićpartizanitito\nTITOV MUSTAFA GOLUBIĆ: Ratko Dražević – ubica, špijun, švaler TAJNI PRAVILNIK UDBE IV DEO: Svi načini na koje su praćeni ljudi (VIDEO) ALI ZATO O SRPSKOJ AGRESIJI… Kitarovićeva ne želi da komentariše napad na Srbe ŠPIGL: Kitarovićevu napadi na Srbe nisu uznemirili


TimoCom po 10. put pobednik ETM-Award: Best Brand 2018\nTransportna platforma TimoCom-a pomaže pri digitalizaciji\nErkrat, 16.08.2018. godine – U pitanju je jubilej i posebna čast: IT stručnjak TimoCom je po 10. put uzastopno na zvaničnoj dodeli nagrada nemačke izdavačke kuće ETM nagrađen kao Best Brand u kategoriji „Berze tovara“! Time ponuđač najveće transportne platforme u Evropi nastavlja da ispisuje svoju istoriju uspeha koja je počela još 1997. godine. Kao prvi proizvod TimoCom-a berza tovara je važan sastavni deo transportne platforme koji se tokom godina stalno razvijao i u međuvremenu nudi različite aplikacije kako bi se preko nje mogao odvijati celokupan proces transporta.\nOve godine je potparol TimoCom-a, Gunnar Gburek, primio nagradu na dodeli u „Novom dvorcu“ u Štutgartu. Tema njegovog govora prilikom zahvaljivanja je digitalizacija u logističkoj branši i koliko TimoCom učestvuje u razvoju novih rešenja:\n„Dobiti ovu nagradu po 10. put uzastopno za nas je znak da TimoCom-ova transportna platforma precizno odgovara na zahteve naših klijenata i da smo se unapredili u digitalizaciji upravo u pogledu ponude interfejsa sa stvarnom dodatom vrednošću. Zahvaljujemo se svim čitaocima ETM na ovom novom dokazu poverenja koji za nas nije samo potvrda već pre svega i motivacija da svakog dana budemo malo bolji.“\nETM nagradom Best Brand Award se nagrađuje angažovanje u razvoju inovativnih proizvoda i usluga za transportnu i logističku branšu. TimoCom je pri tom uspeo da kao predvodnik u inovativnim rešenjima stalno bude na čelu, što su na kraju krajeva čitaoci ETM izdanja kao što su eurotransport.de, lastauto amnibus, trans aktuell i FERNFAHRER nagradili visokim rezultatom prilikom izbora od preko 30% glasova za TimoCom.


Fiat 500 stigao u Srbiju ! Da li ste ga rezervisali? - Automagazin\nDelta Automoto organizovao je predprodajnu akciju pod sloganom "Da li ste ga rezervisali?", koja omogućava da prvih 500 kupaca dobije automobil iz prve porudžbine ili kreira model po sopstvenim zahtevima. Od 1. novembra najpoznatiji Fiatov model izložen je u salonu automobila Fiat i holu novootvorenog tržnog centra DELTA CITY na Novom Beogradu. Podsetimo, tačno pola veka posle legendarnog modela FIAT 500, renomirana italijanska fabrika automobila predstavila je 4. jula u Torinu novu generaciju popularnog „Fiće“, za mnoge ikonu autoindustrije. Goran Sarić - Automagazin


Premijer liga BiH: Rukometašice Jedinstva teško do bodova protiv Katarine – Sport Centar Premijer liga BiH: Rukometašice Jedinstva teško do bodova protiv Katarine – Sport Centar\nU okviru 2. kola Premijer lige za rukometašice, u Tuzli je Jedinstvo pobijedilo ekipu Katarine iz Mostara rezultatom 28:25 (14:10). Utakmica je bila ispod očekivanja, uz dosta pogrešaka, posebno domaćeg sastava. Veoma su se mučile da bi nadigrale borbene Mostarke, koje su u finišu susreta imale priliku za izjednačenje.\nKod rezultata 23:22 u 54. minuti, golmanica domaćih Ivana Rajković odbranila je „sedmerac“ najboljem strijelcu Katarine, Ani Petrović, a nakon toga gošće su promašile uzastopno dva „zicera“.\nU ključnim trenucima odgovornost u domaćem sastavu preuzela je Zorana Miličević koja je postigla četiri od posljednjih pet golova Jedinstva, omogučivši Tuzlankama da u 57. minuti povedu 27:24 i zadrže prednost za pobjedu.\nIstakle su se odbranama golmanice, Rajković na golu Jedinstva, i Josipa Šimunović u Katarini, obje sa po 12 odbrana. Rajković je na kraju proglašena najboljom domaćom igračicom, a Ana Petrović u sastavu gošći.\nU ekipi Jedinstva po 7 golova postigle su Admira Zvekić, Matea Šumelj i Zorana Miličević, dok je Jasmina Osmanović postigla tri. U ekipi Katarine, Ana Petrović postigla je 11, Matea Pandžić 5, a Milada Trobnja 4 gola.\nJedinstvo je poslije dva kola s maksimalnim brojem bodova (6), dok je Katarina bez bodova.\nKaradžin: Nije upitan samo izlazak u Evropu nego i opstanak kluba\nAutor: FENA, okt 22, 2017


SAD: U Srbiji se ne poštuju verske slobode a na Kosovu se poštuju? | Vestinet.rs\nPOČETNA NAJČITANIJE SAD: U Srbiji se ne poštuju verske slobode a na Kosovu se poštuju?\tSAD: U Srbiji se ne poštuju verske slobode a na Kosovu se poštuju? 30. jul 2012. 22:24 · Nema komentara U Srbiji se nedovoljno poštuju verske slobode,jer ih ograničavaju Ustav i zakoni, a ni vlada ih u praksi ne poštuje,zaključeno je u izveštaju Stejt departmenta.\nKako je ukazano, u Srbiji su zabeleženi islučajevi „društvenog maltretiranja i diskriminacije“ zbog verskih ubeđenja.\nKosovska vlada u praksi generalno poštuje verske slobode, a zaštitu pružaju i Ustav i zakoni Kosova, zaključeno je u danas objavljenom izveštaju američkog Stejt dipartmenta.\nI na Kosovu su, medjutim, kako je navedeno, zabeleženi slučajevi „društvenog maltretiranja i diskriminacije“ zbog verskih ubedjenja. Kao primer je navedeno da su u novembru nepoznate osobe oskrnavile spomenike na jevrejskom groblju u Prištini.\n„Postoje i slučajevi kradja i vandalizma uperenog protiv objekata Srpske pravoslavne crkve i izolovani slučajevi kamenovanja autobusa u kojima Srbi dolaze na verska mesta (na Kosovu)“, navedeno je u izveštaju.\nKako je navedeno, predstavnici američke ambasade na Kosovu nastavljaju da se u susretima sa političkim i verskim liderima na Kosovu zalažu za medjuverski dijalog i rešenje problema svih verskih zajednica.\nU izveštaju Stejt dipartmenta se podseća i da predstavnici američke ambasade učestvuju u razgovorima kosovske vlade i Srpske pravoslavne crkve o nastavku obnove srpskih crkava i manastira uništenih u neredima 2004. godine.\n„Američka ambasada nastavlja da podržava napore za rešenje zemljišnog spora izmedju manastira Visoki Dečani i lokalnih grupa“,\nPROČITAJTE JOŠ:JUGOSLOVENSKI SCENARIO ZA UKRAJINU\nTags:ambasada · Asad · Istovremeno · izolovan · Kosovo · NATO · navodi · osiguranja · predstavnici · SAD · spomenik · sporazum · Stejst Department · verske slobode · verske zajednice · Vlada Srbije · zakoni\tSRBIJATraže izbacivanje Cvijana jer se najavio kao kandidat za predsednika SNS\nGradski odbor Srpske napredne stranke (SNS) u Novom Sadu zatražio je od stranačkih organa da hitno[...]Vučić i SNS najpopularniji u Srbiji\nAleksandar Vučić i dalje je političar koji uživa najveće poverenje građana - 23 odsto, prema rez[...]\nVESTINET.rs NA FEJSBUKU\tNAJNOVIJE\tPropast seljaka: Prodaju stoku da namire dugove državi i prodavnicama\nPutin amnestira Pusi Rajot i još 25.000 zatvorenika\nRusija otpisuje Kubi 90 odsto duga


Danas je četvrtak, 22. novembar\nUrgentne ekipe za hitnu medicinsku pomoć Kikinda u toku jučerašnjeg dana intervenisale su 25 puta, 15 intervencije bilo je na poziv pacijenta, dok je u ambulanti pomoć zatražilo 10 pacijenata.\nU toku jučerašnjeg dana na teritoriji Severnobanatskog okruga registrovana je jedna saobraćajna nezgoda na području Ade. U navedenoj nezgodi jedno lice je zadobilo teške telesne povrede.\nIsplata redovne novčane naknade:\nNacionalna služba za zapošljavanje obaveštava javnost da će preko banke Poštanska štedionica izvršiti isplatu redovne novčane naknade nezaposlenim licima za oktobar 2018. godine danas, 22. novembra.\nZbog planiranih radova na električnoj mreži danas od 10 do 14 sati bez struje će ostati sledeće ulice u Ruskom Selu: Njegoševa od, Solunskih dobrovoljaca do Stevice Jovanovića, deo Žarka Zrenjanina prema ulici Stevice Jovanovića, Braće Opsenice, od Iva Lole Ribara do Stevice Jovanovića, Iva Lole Ribara, od Braće Opsenice do Njegoševe, i Stevice Jovanovića, od Braće Opsenice do Njegoševe.\nZbog planiranih radova na električnoj mreži takođe danas od 10 do 11 sati bez struje će ostati ceo Vincaid i okolni salaši.\nZbog planiranih radova na električnoj mreži sutra, 23. novembra od 10 do 14 sati bez struje će ostati sledeće ulice u Ruskom Selu: Sonje Marinković, od Solunskih dobrovoljaca do Stevice Jovanovića, Braće Opsenice od Solunskih dobrovoljaca do Iva Lole Ribara, Stevice Jovanovića, od Braće Opsenice do Sonje Marinković, Iva Lole Ribara, od Braće Opsenice do Sonje Marinković, i neparna strana Solunskih dobrovoljaca, od Bratstva jedinstva do Sonje Marinković.\nPanonska inicijativa i Grad Kikinda zajedno realizuju projekat pod nazivom „Žensko preduzetništvo neiskorišten potencijal društva“, koji finansira Kabinet ministra za inovacije i tehnološki razvoj. U okviru projekta danas, 22. novembra u 18 časova Gradskoj kući biće organizovan okrugli sto o izazovima i šansama preduzetnica.\nKnjiga Srđana Sivčeva, mladog istoričara iz Kikinde, „Prisajedinjenje 1918. godine u svetlu Velike Kikinde“ biće predstavljena danas, 22. novembra u Kulturnom centru. Početak promocije je u 19 časova.\nRukometaši “Kikinde Grindex“ sinoć su ipak izgubili u punoj hali Sportskog centra “Jezero“ u prelepoj atmosferi od beogradskog “Partizana“ sa 28:27 (13:13).\nFoto vest: Kikinđani (ne)strpljivo čekaju otvaranje Lidla


Zamrzavanje jajnih ćelija - IAKENTRO\nПочетна страница > ASISTIRANA REPRODUKCIJA > ZAMRZAVANJE GENETSKOG MATERIJALA > Zamrzavanje jajnih ćelija\nZamrzavanje jajnih ćelija je prvi put zabeleženo 1987. godime, ali je preporučena metoda imala slabe rezultate. Od 2005. godine je počela da se koristi nova metoda zarmzavanja (vitrifikacija), koja ima odlične rezultate, a stopa preživljavanja jajnih ćeija iznosi skoro 100%.\nVitrifikacija jajnih ćellija danas predstavlja jedan od najvažnijih napredaka ostvarenih na polju vantelesne oplodnje. Ova tehnika brzog zamrzavanja omogućava brzo zamrzavanje jajnih ćelija, kako bi se izbeglo njihovo uništavanje.\nMetod vitrifikacije jajnih ćelija stvara novu perspektivu u očuvanju ženske plodnosti. Mnoge žene odlažu trudnoću iz društvenih razloga, smanjujući na taj način procenat uspešnosti trudnoće, zbog postepenog gubljenja jajnih ćeija „dobrog kvaliteta“. Vitrifikacija tim ženama nudi mogućnost krioprezervacije jajnih ćelija, dok su još uvek u mlađem uzrastu, kako bi ih iskoristile kasnije. Još jedna bitna primena metode jeste očuvanje plodnosti kod žena koje će se podvrgnuti onkološkoj terapiji, čime im daje nadu da će se u mogućnosti ostvariti kao majke. Krioprezervacija jajnih ćelija putem vitrifikacije se koristi i u stvaranju banke jajnih ćelija, kao i u slučajevima azoospermije partnera, tokom procesa vantelesne oplodnje.\nProces vitrifikacije traje nekoliko minuta, a njen osnovni princip je ultrabrza krioprezervacija jajnih ćelija, u cilju izbegavanja stvaranja međućelijskih kristala leda. Upotreba krioprotektanata nove generacije čuva jajne ćelije od mogućih oštećenja koja mogu biti izazvana procesom krioprezervacije, a u kombinaciji sa ultrabrzim zamrzavanjem, kojim se jajne ćelije direktno šalju u fazu ostakljavanja (staklo), zaobilazi se faza stvaranja kristala leda.\nNaš centar je bio jedan od prvih koji su u Grčkoj primenili tehniku vitrifikacije. Danas je procenat preživljavanja jajnih ćelija skoro 100%, a stopa trudnoća dostiže 70%.


- Desilo mi se da sam promenio adresu, normalno prijavio se na drugoj adresi, međutim to nije registrovano u sistemu. Meni su kazne stizale na staru adresu, ja to nisam mogao da podignem i kada sam bio u situaciji da je trebalo da produžim registraciju nisam mogao - kaže Karić za RTS.\n- Mogu da budu kazne i za nepropisno parkiranje, može da bude prekoračenje brzine, može da bude bilo koji saobraćajni prekršaj, znači ako nisu na vreme izmirili svoje obaveze i ukoliko imaju blokadu moraju da idu u SUP da sami prvo reše, pa onda da dobiju nalepnicu - objašnjava Živko Marković iz Agencije za registraciju vozila.\nTokom leta se događa da cele porodice u automobilima budu vraćane sa graničnih prelaza zbog neplaćenih kazni od nekoliko hiljada dinara.\nJedan od razloga je i to što komunalna milicija, saobraćajna policija i "Parking servis" već skoro dve godine ne ostavljaju kazne za nepropisno parkiranje na šoferšajbnama automobila. Ako ne mogu na licu mesta da uruče kaznu prekršiocu, to čine isključivo slanjem obaveštenja o prekršajnom nalogu na kućnu adresu vlasnika automobila.\n- Tamo stoji da morate da podignete to rešenje bilo preko interneta, bilo neposredno i ako ga ne podignete posle roka od 15 dana on proizvodi pravno dejstvo - kaže advokat Aleksandar Radivojević.\nKako bi se izbegle neprijatnosti, preporuka za sve je da provere da li se nalaze u "Registru neplaćenih kazni i drugih novčanih iznosa" na sajtu Ministarstva pravde.\n- Podaci se unose od strane pisarnice Prekršajnog suda u Beogradu, oni se unose na dnevnom nivou, unose samo kazne i novčane sankcije iz pravosnažnih osuđujućih presuda, na isti taj način na dnevnom nivou ukoliko je neka kazna plaćena ona se briše iz registratora - navodi sudija Prekršajnog suda u Beogradu Đuro Pavlica.


Transport mašina i alata - Srbija - Beotim MB\nKompanija Beotim MB Vam omogućava transport mašina, presa, lasera, formatizera, vakumir mašina, CNC V, CNC M, filtera za laser, durst, manuelnih sekačica lima, manuelnih savijačica lima, sito mašina, malih mašina oko 300kg i svih specijanih i gabaritnih tereta sa odgovarajućom opremom do željene destinacije. Posedujemo hidraulične liftove, ručne paletara, kranove, male i velike dizalice za izvlačenje tereta, viljuškare, robote za stepenice zaštitu za podove,… Naš profesionalni tim je obučen za demontažu, montažu, popravku i rukovanje specijalnim alatima za brz i efikasan transport mašina i specijalnih tereta.\nBeotim MB pored transporta mašina i specijalnih tereta Vam nudi i prateće usluge: preuzimanje robe na dogovorenoj adresi i isporuku na željenoj destinaciji, izvlačenje tereta sa nepristupačnih mesta, zaštitu tereta tokom transporta, pakovanje i pripremu za transport, pozicioniranje, izradu namenskih sanduka za transport, skladištenje, specijalnu zaštitu od habanja podova tokom prenosa teškog tereta unutar objekta. U našem voznom parku se nalaze vozila različite kubikaže. Posedujemo manja kombi vozila, kao i kamione do 24 tone i kamione sa utovarnim liftom koji podižu do 1.5 tonu.\n• Velike fotokopir aparate\n• Klavire (polukoncertne, koncertne, pianino, električne)\n• Betonske konstrukcije,...\nCena transport mašina\nImajući u vidu da postoje brojni faktori koji imaju uticaj na formiranju cene transporta mašina i specijalnih tereta, mi Vam predlažemo da nas kontaktirate putem formulara za kontakt, a naše stručno osoblje će Vam odgovoriti u najkraćem mogućem roku.


► Tepić: Vučić u aferi s oružjem više ne može da brani neodbranjivo\n"(Aleksandar) Vučić i (Nebojša) Stefanović daju toliko oprečne izjave da ispada kako jedan drugog demantuju i gotovo da optužuju jedan drugog da lažu", rekla je Tepić za novi broj nedeljnika Vreme.\nOna je navela da je "činjenica da firma koju predstavlja tata Stefanović (Branko) ne može da posluje bez odobrenja 'firme' odnosno organa, u ovom slučaju MUP-a, gde je prvi čovek sin Stefanović (Nebojša)".\n"To je školski primer korupcije. Kakav god ugovor da je Branko Stefanović imao sa GIM-om ili ne, mi imamo povezana lica, a to su sin i tata", navela je Tepić.\nOna je rekla da se predsednik Srbije Aleksandar Vučić "sada suočava sa sve više dokaza" i da to "više nisu tvrdnja kojima on može da manipuliše nego konkretne činjenice."\n"On više ne može da brani neodbranjivo, a najveća kost u grlu mi nije GIM i porodica Stefanović, nego lično on 2013. godina na mestu ministra odbrane i to što je vratio Slobodana Tešića u igru, ponavljam: najvećeg trgovca oružjem sa crne liste UN, kog on lično stavlja u državnu delegaciju", rekla je Tepić.\nafera s oružjem\n21.11.2019, 12:10h Caka Preporuči (1)\nMarinika, ako nastaviš ovim tempom da lažeš imaćeš nos kao Pinokio.\nU Tužilaštvu za organizovani kriminal rekli su za nedeljnik NIN da su usmeno komunicirali sa predstavnicima VBA i BIA i da je zbog pandemije došlo do zastoja, a da očekuju da će u narednih...


U Srbiji razvijeni prototipovi respiratora\nMinistar za inovacije Nenad Popović na predstavljanju prototipa respiratora koji bi trebalo da se proizvodi u Srbiji\nU Srbiji je razvijeno pet prototipskih uređaja za mehaničku ventilaciju - respiratora, saopštio je kabinet ministra Vladi Srbije zaduženog za inovacije i tehnološki razvoj, Nenada Popovića.\nKako se navodi u saopštenju, prototipske uređaje razvili su kompanija "SmartResearch" i Institut "Mihajlo Pupin", a rad uređaja zasnovan je na tehnološkim rešenjima koja bi trebalo da budu korišćena u proizvodnji domaćih respiratora za tretman pacijenata zaraženih korona virusom.\nU saopštenju se navodi da bi nakon odobrenja nadležnih državnih institucija mogla da otpočne proizvodnja uređaja, kao i da bi proizvodni kapacitet Instituta "Mihajlo Pupin" bio deset kompletnih uređaja dnevno.\nU timu koji je razvio respirator su inženjeri elektrotehnike, mašinstva i programeri prvenstveno iz Instituta "Mihajlo Pupin", kao i lekari-anesteziolozi i jedan molekularni biolog, saopštilo je ministarstvo.\nFond za inovacionu delatnost Srbije podržao je na javnom pozivu, čiji su rezultati objavljeni 26. marta, preduzeće "SmartResearch" sa 5,54 miliona dinara (nešto više od 47 hiljada evra) za razvoj i proizvodnju pet prototipova "uređaja za automatsku mehaničku ventilaciju pozitivnim pritiskom".\nFond za inovacionu delatnost odobrio je 53 miliona dinara (oko 450 hiljada evra) za finansiranje 12 inovativnih projekata preduzeća čiji je cilj suzbijanje efekata pandemije izazvane korona virusom.